title: 5α-reduktaasi

text: "SRD5A2" geenissä on ihmisillä 10 eksonia ja se koodaa 5α-reduktaasin muotoa 2. Geeni on kromosomissa 2 kohdassa 2p23.1 emäsparien 31 522 480–31 581 067 välissä ja ekspressoituu taaksepäin, eli antisense-juostetta pitkin. Entsyymi on aktiivinen happamissa olosuhteissa.


title: 5α-reduktaasi

text:
Entsyymin mutaatio voi aiheuttaa miehillä äärimmäisen harvinaista intersukupuolisuuden muotoa, joka on autosomaalinen resessiivisesti periytyvä ja sitä potevat miehet ovat siten ns. "homotsygoottisia". Tautigeeni täytyy siis periä molemmilta vanhemmilta, jotta tauti ilmenee. Useita erilaisia tautia aiheuttavia samaan entsyymiin kohdistuvia mutaatiota tunnetaan. Taudissa pojilla voi olla syntymästä lähtien klitoriksen kaltainen penis, jakautunut kivespussin iho, emättimen aukon kaltainen ihopussi, kehon sisällä olevat kivekset (piilokiveksisyys), hypospadiaa ja alkeellinen eturauhanen. Poikkeamista johtuen lapsi määritellään usein synnyttyään tytöksi. Murrosiässä testosteronin määrän kasvu kehossa saa useimmat tautia potevat valitsemaan sukupuolenkorjausprosessin mieheksi. Tauti voi hoidoista huolimatta aiheuttaa hedelmättömyyttä erityisesti siemennesteen huonon laadun vuoksi. Tauti johtuu voimakkaana mieshormonina toimivan dihydrotestosteronin (DHT) puutteesta sukuelinten alueella, jota 5α-reduktaasit, erityisesti SRD5A2, tällä alueella tuottavat. Tautia esiintyy lähinnä Uudessa-Guineassa, Dominikaanisessa tasavallassa ja Turkissa. Homotsygoottisilla naisilla puutos ei yleensä aiheuta merkittäviä poikkeavuuksia, mutta joissain tapauksissa on havaittu mm. rintojen alikehittyneisyyttä, kuukautisten puutosta (amenorrea) ja klitoriksen ylikasvua.
SRD5A2 puutoksen löytäminen 1974 johti myöhemmin mm. eturauhasen liikasvun hoitoon käytettyjen 5α-reduktaasin estäjinä toimivien finasteridin ja dutasteridin kehittämiseen. FDA hyväksyi finasteridin 1992 ja dutasteridin 2002 lääkekäytön Yhdysvalloissa.


title: 5α-reduktaasi

text: Puutosta potevilla miehillä ei esiinny miestyypin kaljuuntumista. SRD5A2:n on siksi esitetty ehkä liittyvän tämäntyyppiseen kaljuuntumisen, mutta nykytiedon valossa kaljuuntumiseen liittyy useampia geenejä ja kaljuuntumisen mekanismi on toistaiseksi tuntematon.


title: 5α-reduktaasi

text: "SRD5A3" geenissä on ihmisillä 6 eksonia ja se koodaa 5α-reduktaasin muotoa 3. Geeni on kromosomissa 4 kohdassa 4q12 emäsparien 55 346 109–55 373 096 välissä ja ekspressoituu eteenpäin, eli sense-juostetta pitkin. Entsyymi osallistuu DHT:n tuottoon testosteronista ja dolikolin tuottoon polyprenolista. Dolikoleja vaaditaan dolikoli-monosakkaridien muodostumiseen proteiinien N-glykosylaatioon. Geenin mutaatiot voivat aiheuttaa siksi "synnynnäistä glykosylaation häiriötä tyyppi Iq" (CDG-Iq). Tauti on äärimmäisen harvinainen, autosomaalinen resessiivisesti periytyvä ja ilmenee vauvana. Taudissa esiintyy mm. henkistä vajavuutta, ataksiaa, sydänongelmia, iho-ongelmia ja poikkeavat kasvonpiirteet. N-glykosylaatiota, johon dolikoli osallistuu, vaaditaan endoplasmakalvostolla muodostuvien proteiinien oikeanlaiseen laskostumiseen. Puutoksessa laskostuminen ei onnistu ja tästä sairaus todennäköisesti johtuu.


title: 5α-reduktaasi

text: 5α-reduktaasit katalysoivat tiettävästi ainakin seuraavia reaktioita:5α-reduktaasin salpaajia kuten finasteridiä ja dutasteridiä käytetään lääkkeinä miestyypin kaljuuntumiseen. Ne estävät dihydrotestosteronin muodostumista. Niitä käytetään myös eturauhasen liikakasvun hoidossa. Finasteridi salpaa lähinnä SRD5A1:tä, dutasteridi SRD5A1:tä ja SRD5A2:ta.


title: 5α-reduktaasi

text: Muita reduktaasisalpaajia tunnetaan runsaasti ja esimerkkejä ovat mm. 4-MA, turosteridi, MK-386, MK-434 ja MK-963. Steroideihin kuulumattomia salpaajia ovat jotkin bentso[f]kinolonit, butaanihapon johdannaiset, monityydyttymättömät rasvahapot, sinkki-ionit, vihreän teen epigallokatekiini gallaatti (EGCG), 7-hydroksikumariinin johdannaiset.


title: Anna Diop

text: Anna Diop (s. 6. helmikuuta 1988 Dakar, Senegal, Afrikka) on yhdysvaltalainen näyttelijä.


title: Anna Diop

text: Diop muutti Senegalista yhdysvaltoihin kuusivuotiaana vanhempiensa mukana. 16-vuotiaana hän muutti New Yorkiin mallin ja näyttelijän töiden perässä.


title: Anna Diop

text: Diop esiintyi Niken ja Verizonin mainoksissa, ennen roolia komediasarjassa "Lapsuuteni luuserina". Hänen ensimmäinen suurempi elokuvarooli oli vuonna 2013 julkaistussa jännityselokuvassa "The Moment". Diop on myös esiintynyt televisiosarjoissa kuten "Sanansaattajat", "Quantico", "Greenleaf" ja "".


title: Anna Diop

text: Diop valittiin esittämään Tähtituli hahmoa DC Comicsin vuonna 2018 julkaistavassa Titans sarjassa.


title: Elizabeth Blackwell

text: Elizabeth Blackwell (3. helmikuuta 1821 Bristol – 31. toukokuuta 1910 Hastings) oli englantilainen fyysikko ja lääkäri. Hänet tunnetaan ensimmäisenä naisena, joka on valmistunut lääketieteellisestä koulusta Yhdysvalloissa. Blackwell valmistui lääkäriksi New Yorkissa tammikuussa 1849 .


title: Joyciline Jepkosgei

text: Joyciline Jepkosgei (s. 8. joulukuuta 1993) on kenialainen kestävyysjuoksija, joka kilpailee pääasiassa tiejuoksuissa. Hän oli pronssimitalisti 10 000 metrin juoksun Afrikan-mestaruuskilpailuissa vuonna 2016 ja puolimaratonin MM-kisojen hopeamitalisti 2018.


title: Joyciline Jepkosgei

text: 1. huhtikuuta 2017 Jepkosgei juoksi Prahassa puolimaratonkilpailussa neljä maailmanennätystä kun hän juoksi puolimaratonin maailmanennätyksen 1.04.52 ja lisäksi väliaikana 10 kilometrin (30.04), 15 kilometrin (45.37) ja 20 kilometrin (1.01.25) maailmanennätykset. 9. syyskuuta 2017 jälleen Prahassa hän paransi 10 kilometrin maailmanennätystään aikaan 29.43. 22. lokakuuta 2017 Valenciassa hän paransi puolimaratonin maailmanennätystään aikaan 1.04.51.


title: Syyrialaiset

text: Syyrialaiset () ovat Syyrian asukkaita, joilla on Levantin seemiläinen syntyperä. Syyrian kansan kulttuurinen ja kielellinen perintö on sekoitus kotoperäisistä piirteistä ja muista kulttuureista, jotka ovat hallinneet maata ja sen alueella asuvia ihmisiä vuosituhansien ajan.


title: Syyrialaiset

text: Syyrian tasavallan väkiluku oli vuonna 2017 yli 18 miljoonaa, minkä lisäksi syyrialaispakolaisia oli neljä miljoonaa. Diasporassa elää 15 miljoonaa ihmistä, joilla on syyrialainen syntyperä. Nämä ihmiset ovat muuttaneet asumaan Pohjois-Amerikkaan (Yhdysvallat ja Kanada), Euroopan unionin jäsenvaltioihin (mm. Ruotsi, Ranska, Saksa), Etelä-Amerikkaan (mm. Brasilia, Argentiina, Chile, Venezuela, Kolumbia), Australiaan ja Afrikkaan.


title: Vilho Manninen

text: Vilho Manninen on suomalainen poliisi ja kirjailija.


title: Vilho Manninen

text: Kangasniemen Hokassa syntynyt Manninen eli lapsuus- ja nuoruusvuotensa Kangasniemen kirkonkylällä kasvattilapsena kiertokoulunopettaja Henriikka Mannisen luona. Hän lähti 1930-luvun alussa Mikkeliin opiskelemaan kellosepäksi mutta palasi muutaman vuoden harjoittelun jälkeen takaisin Kangasniemelle.


title: Vilho Manninen

text: Manninen oli vartiopalveluksessa talvisodan ensimmäisenä päivänä 30, marraskuuta 1939 Rajajoen rautatiesillalla ja joutui sotavangiksi. Hän oli vankina muun muassa Gornilovan sotavankileirillä. Suomeen palattuaan Manninen toimi poliisina Helsingissä. Eläkkeelle jäätyään hän muutti Janakkalaan ja aloitti myös kirjoittamisen.


title: Landsberg am Lech

text: Landsberg am Lech on kaupunki lounaisessa Baijerissa, Saksassa, noin 65 kilometriä länteen Münchenistä ja 35 kilometriä etelään Augsburgista.


title: Landsberg am Lech

text: Vuonna 2016 kaupungissa oli vajaat 29 000 asukasta.


title: Ytterbium(III)fluoridi

text: Ytterbium(III)fluoridi tai ytterbiumfluoridi YbF on harvinaisen maametallin ytterbiumin epäorgaaninen yhdiste fluorin kanssa, jossa fluori esiintyy hapetusluvulla −I ja ytterbium +III. Jos metallista ytterbiumia käsitellään vetyfluoridilla, sen pinnalle muodostuu hapolta suojaava ytterbiumfluoridin kerros.


title: Ytterbium(III)fluoridi

text: Ytterbiumfluoridia on tutkittu käytettäväksi muovisissa hammaspaikoissa, koska se vapauttaa jatkuvasti pieniä määriä kariesta ehkäisevää fluoria. Lisäksi röntgensäteily ei läpäise ytterbiumfluoridia joten se antaa hyvän kontrastin hammaslääketieteellisissä kuvantamistutkimuksissa.


title: Ytterbium(II)fluoridi

text: Ytterbium(II)fluoridi tai ytterbiumfluoridi YbF on harvinaisen maametallin ytterbiumin epäorgaaninen yhdiste fluorin kanssa, jossa fluori esiintyy hapetusluvulla −I ja ytterbium +II.


title: Ytterbiumfluoridi

text: Alkuaineen ytterbium fluorideja ovat ainakin:


title: Sigrid Storråda

text: Sigrid Storråda (elänyt noin vuonna 1000) oli Eerik Voittoisan puolisona Ruotsin ja Tanskan kuningatar. Hänestä kerrotaan islantilaisissa saagoissa. Eerik ja Sigrid saivat ainakin yhden pojan, Olavi Sylikuningas, mahdollisesti toisenkin, jonka nimi oli Emund. Sigridin elämästä tiedetään vähän, mutta se on innoittnaut monia kirjailijoita kuten Selma Lagerlöf, Carl Grimberg, Frans G. Bengtsson ja Verner von Heidenstam.


title: Latentti homoseksuaalisuus

text: Latentti homoseksuaalisuus on ihmisyksilössä olevaa tiedostamatonta homoseksuaalisuutta, jota yksilö ei tietoisesti koe eikä se ilmene käyttäytymisessä. Yksilö pyrkii sulkemaan mahdollisuuden tietoisesta mielestään, mutta terapeutti saattaa ehdottaa sitä. Psykologi Sigmund Freud kirjoitti latentista homoseksuaalisuudesta. Erään teorian mukaan homofobia johtuu latentista homoseksuaalisuudesta.


title: Formula One eSports Series -kausi 2017

text: FIA Formula One eSports -kausi 2017 oli Formula eSports-Sarjan ensimmäinen kausi, joka alkoi 4. syyskuuta 2017 ja päättyi 25. marraskuuta 2017. Sarja perustui Formula 1 -kaudesta 2017 tehtyyn peliin.


title: Formula One eSports Series -kausi 2017

text: Karsinnoissa järjestettiin kaksi vaihetta. Nämä vaiheet olivat:Yhteensä 63 827 kuljettajaa osallistui karsintoihin, joista 40 eteni semifinaaleihin. Kilpailijoista valittiin 10 henkilöä/pelialusta (Xbox One, PlayStation 4 ja PC), 9 tuli F1-sarjaan liittyvistä liigoista, ja 1 oli erityisvalinnalla valittu villikortti.


title: Formula One eSports Series -kausi 2017

text: Semifinaali pidettiin Gfinity Arenalla Lontoossa Iso-Britanniassa 10.lokakuuta 2017. Kuljettajat jaettiin 4 ryhmään (10 henkilöä/ryhmä), ja he kilpailivat kahdessa lämmittelykilpailussa (yksi Silverstone Circuitilla ja toinen Autódromo José Carlos Pacella). Pisteille ajaneet top 5 kuljettajaa jokaisesta lämmittelykilpailusta eteni finaaliin.Finaali pidettiin osana F1-sarjan oheistapahtumia vuoden 2017 Abu Dhabin Grand Prix'ssä 24.-25.marraskuuta 2017. Pelin kilparadat olivat Circuit Gilles Villeneuve, Circuit de Spa-Francorchamps ja Yas Marina Circuit. Kilpailijat saivat kahden ensimmäisen kisan aikana pisteitä samalla pistelaskujärjestelmällä kuin F1-sarjan oikeat kuljettajat. Kolmannesta kilpailusta jaettiin pisteet järjestelmällä 45-38-34-29-24-20-18-16-14-12-10-9-8-7-6-5-4-3-2-1.


title: Ytterbium(III)bromidi

text: Ytterbium(III)bromidi tai ytterbiumbromidi YbBr on harvinaisen maametallin ytterbiumin epäorgaaninen yhdiste bromin kanssa, jossa bromi esiintyy hapetusluvulla −I ja ytterbium +III. Se liukenee veteen ja muodostaa myös kidevedellisiä hydraatteja.


title: Nastassja Kinnunen

text: Nastassja Kinnunen (o.s. Dubarezava, s. 14. maaliskuuta 1985 Haradok) on valkovenäläinen ampumahiihtäjä ja maastohiihtäjä. Hän on naimisissa suomalaisen miehen kanssa.


title: Nastassja Kinnunen

text: Maastohiihdon maailmancupissa Kinnunen (tuolloin vielä Dubarazeva) kilpaili ensimmäisen kerran lokakuussa 2007. Hän kilpaili maastohiihdon maailmancupissa viimeisen kerran helmikuussa 2010. Sinä aikana hän saavutti ainoat pisteensä Tour de Skihin kuuluneessa Val di Fiemmen 10 kilometrin perinteisen hiihtotavan yhteislähtökilpailussa, jossa hän sijoittui 28:nneksi.


title: Nastassja Kinnunen

text: Kinnunen osallistui maastohiihdossa Liberecin MM-kilpailuihin 2009, missä hän oli 30 kilometrin vapaan hiihtotavan yhdistelmäkilpailussa 40:s, 15 kilometrin yhdistelmäkilpailussa 54:s, ja sekä vapaan sprintissä että 10 kilometrin perinteisen hiihdossa 60:s. Vancouverin olympialaisissa 2010 Kinnunen kilpaili maastohiihdossa, missä sijoittui Valko-Venäjän viestijoukkueen mukana kymmenenneksi. Henkilökohtaisissa kilpailuissa hän oli perinteisen sprintissä 42:s, 30 kilometrin perinteisen hiihdon yhteislähtökilpailussa 44:s ja 15 kilometrin yhdistelmäkilpailussa 53:s.


title: Nastassja Kinnunen

text: Kinnunen kilpaili ampumahiihdon maailmancupissa ensimmäisen kerran marraskuussa 2010 yltäen heti pisteille oltuaan pikakilpailussa 40:s. Kymmenen parhaan joukkoon hän sijoittui ensimmäisen kerran Hochfilzenissä joulukuussa 2011 oltuaan pikakilpailussa kymmenes. Tammikuussa 2012 hän oli Oberhofin pikakilpailussa seitsemäs ja yhteislähdössä kymmenes. Tammikuussa hän oli myös Nové Měston pikakilpailussa kahdeksas.


title: Nastassja Kinnunen

text: Kinnunen on osallistunut ampumahiihdossa neljiin MM-kilpailuihin. Ruhpoldingissa 2012 hän oli viestijoukkueen mukana neljäs, normaalikilpailussa 29:s, takaa-ajossa 33:s ja pikakilpailussa 35:s. Nove Mestossa 2013 Kinnunen oli viestijoukkueen mukana seitsemäs, pikakilpailussa 28:s ja takaa-ajossa 48:s. Kontiolahdella 2015 hän sijoittui pikakilpailussa 11:nneksi, yhteislähtökilpailussa 26:nneksi, takaa-ajossa 33:nneksi ja normaalikilpailussa 68:nneksi. Oslossa 2016 Kinnunen oli viestijoukkueen mukana 18:s, pikakilpailussa 23:s, normaalikilpailussa 34:s ja takaa-ajossa 52:s. Vuoden 2010 Sotšin olympialaisissa hän sijoittui sekaviestijoukkueen mukana kymmenenneksi, pikakilpailussa 34:nneksi ja takaa-ajossa 56:nneksi.


title: Nastassja Kinnunen

text: Huhtikuussa 2018 Kinnunen saavutti ampumahiihdon Suomen-mestaruuden yhteislähtökilpailussa.


title: Ytterbium(II)bromidi

text: Ytterbium(II)bromidi tai ytterbiumbromidi YbBr on harvinaisen maametallin ytterbiumin epäorgaaninen yhdiste bromin kanssa, jossa bromi esiintyy hapetusluvulla −I ja ytterbium +II. Se reagoi veden kanssa.


title: Ytterbiumbromidi

text: Alkuaineen ytterbium bromideja ovat ainakin:


title: Hanni Toosbuy Kasprzak

text: Hanni Toosbuy Kasprzakd (s. 1957) on tanskalainen, joka on noussut julkisuuteen erityisesti Ecco Sko A/S-jalkinevalmistajan hallituksen puheenjohtajana ja noustuaan perimänsä Ecco-omistuksen vuoksi miljardööriksi.


title: Hanni Toosbuy Kasprzak

text: Maaliskuussa 2018 yhdysvaltalainen talousjulkaisu Forbes luokiteli hänet miljardöörilistallaan maailman 924. rikkaimmaksi ihmiseksi. Tuolloin hänen varallisuudekseen arvioitiin oli 2,6 miljardia dollaria. Hänen isänsä Karl Toosbuy (1928–2004) perusti vuonna 1963 Ecco-yhtiön.


title: Hanni Toosbuy Kasprzak

text: Toosbuy Kasprzakd on naimisissa, ja hänellä on kaksi lasta. Hän on kilparatsastuksen ystävä ja tukija. Tytär on Anna Kaspzakd (s. 1989) ammatiltaan kouluratsastaja ja kouluratsastuksen Tanskan mestari. Hän ratsasti Tanskan joukkueessa, joka voitti hopeaa kouluratsastuksen Euroopan mestaruuskilpailuissa Göteborgissa elokuussa 2017. Vuonna 2016 Anna edusti Tanskaa Rio de Janeiron olympialaisissa lajinaan kouluratsastus.


title: Andréa Ferréol

text: Andréa Ferréol (s. 6. tammikuuta 1947 Aix-en-Provence, Ranska) on ranskalainen näyttelijä.


title: Andréa Ferréol

text: Andréa Ferréol opiskeli teini-ikäisenä teatterialaa Jean-Laurent Cochetin ja Antoine Bourseillerin opastuksella vanhempiensa kieltoa uhmaten. Opinnot jatkuivat Pariisin kaunotaiteiden instituutissa.


title: Andréa Ferréol

text: Hän tuli suuren yleisön tuntemaksi roolistaan Marco Ferrerin elokuvassa "Suuri pamaus" ("La Grande Bouffe", 1973). Ensiesityksessään Cannesin elokuvajuhlilla filmi aiheutti skandaalin Ferréolin pitämän vaginamonologin takia. Ferréolin lukuisista elokuvarooleista klassikoiksi ovat kuitenkin nousseet elokuvat Volker Schlöndorffin "Peltirumpu" ("Die Blechtrommel", 1979), Ettore Scolan "Hyvää yötä, majesteetti" (La nuit de Varennes, 1982) ja François Truffautin "Viimeinen metro" ("Le dernier métro", 1980) ja Joël Sérian "Kuumat kukkulat" ("Les Galettes de Pont-Aven", 1975).


title: Andréa Ferréol

text: Hän sai vuosina 1976 ja 1981 parhaan naissivuosan César-palkinnon rooleistaan elokuvissa "Kuumat kukkulat" ja "Viimeinen metro" sekä vuonna 1977 parhaan naissivuosan David di Donatello -palkinnon elokuvasta "Sano se kukkasin" ("Sono pazzo di Iris Blond", 1996). Hän kuuluu Kunnialegioonaan (2013).


title: Henri Kantonen

text: Henri Kantonen (s. 20. elokuuta 1997) on suomalainen koripalloilija. Kantonen voitti Suomen mestaruuden vuonna 2018, jolloin hänet valittiin myös Korisliigan vuoden kehittyneimmäksi pelaajaksi.


title: Henri Kantonen

text: Torpan Poikien kasvatti Kantonen aloitti koripallon pelaamisen viisi vuotta täyttäessään. Hän pelasi menestyksekkään junioriuran huipennuksenaan A-poikien SM-sarjan vuoden pelaajan palkinto kaudella 2015–2016. Hän voitti samalla kaudella ToPossa A-poikien Suomen mestaruuden, ja aikaisemmin hän saavutti SM-hopean sekä A- että B-pojissa. Kantonen pelasi myös alle 20-vuotiaiden ikäluokan maaotteluita.


title: Henri Kantonen

text: A-poikaikäisenä Kantonen siirtyi pelaamaan myös miesten valtakunnallisiin sarjoihin: kaudella 2014–2015 hän pelasi M1DB:tä Pussihukissa, ja seuraavan kauden hän edusti M1DA-joukkue JKS:aa.


title: Henri Kantonen

text: Kesäkuussa 2016 Kantonen teki 1+2-vuotiasen sopimuksen Korisliigassa pelanneen Kouvojen kanssa. Kantonen pelasi Pieti Poikolan valmentamissa Kouvoissa kaudella 2016–2017 säännöllisiä hajaminuutteja rotaatiopelaajana, mutta hän pelasi lisäksi Kouvojen M1DB:n reservijoukkueen runkopelaajana.


title: Henri Kantonen

text: Kesäkuussa 2017 Kantonen teki sopimuksen Kauhajoen Karhuun. Karhussa Kantonen teki läpimurtonsa Korisliigaan ollen yli puolet otteluista avausviisikossa. Runkosarjassa hän kirjautti ottelukeskiarvoikseen 22 minuuttia, 6,7 pistettä kolmen pisteen heittojen onnistuttua 45,8-prosenttisesti, 3,0 levypalloa ja 2,4 koriinjohtanutta syöttöä. Kantosen pelattua hyvällä itseluottamuksella avausviisikkopaikan arvoisesti hän helpotti myös Bojan Sarcevicin rasitusta Karhun takakentällä. Karhu voitti kauden päätteeksi Suomen mestaruuden, ja Kantonen valittiin Korisliigan vuoden kehittyneimmäksi pelaajaksi.


title: Henri Kantonen

text: Toukokuussa Kantonen siirtyi Salon Vilppaaseen kaksivuotisella sopimuksella.


title: Henri Kantonen

text: Kantonen pelasi alle 20-vuotiaiden ja miesten haastajajoukkueen maaotteluita. Miesten maajoukkueessa hän pelasi ensimmäisen kerran Latviaa vastaan 31. elokuuta 2018.Urheilulehti kuvaili kauden 2017–2018 päätösarvioissaan Kantosta työteliääksi, urheilulliseksi ja taitavaksi takamieheksi, joka on takamieheksi myös pitkä (198 cm).


title: Béma

text: Béma on maalaiskunta ja sen keskuskylä Kayesin alueen Diéman piirissä Malissa. Se sijaitsee 65 kilometriä Diémasta pohjoiseen. Kunnassa on 25 400 ja keskuskylässä 5 200 asukasta (vuonna 2009).


title: Béma

text: Béman kunnan pinta-ala on 1 350 neliökilometriä. Se rajoittuu kaakossa Diéman piirin Grouméran, etelässä Diéman ja Diangounté Camaran, luoteessa Fassoudébén ja Guédébinén sekä koillisessa Nioron piirin Diabiguén ja Koréra Korén ja lounaassa Simbin kuntiin. Maisemaa leimaavat laajat hiekkatasangot ja alangot. Vesistöjä ovat sadekauden jälkeen kuivuvat tulva-altaat.


title: Béma

text: Seutu kuuluu Sahelin vyöhykkeeseen. Vuotuinen sademäärä on 400–500 millimetriä. Kasvillisuus on pensassavannia.


title: Béma

text: Kuntaan kuuluu 24 kylää. Asukkaista 75 % on soninkeja, 18,5 % maureja, 4 % bambaroita ja 2,5 % fulbeja. Vallitseva uskonto on islam.


title: Béma

text: Béman kautta kulkee Diéman ja Nioron välinen päällystetty maantie. Paikallisia elinkeinoja ovat maanviljely, karjanhoito ja kaupankäynti. Tärkeimmät viljelykasvit ovat durra, hirssi, lehmänpapu ja maissi. Kotieläimiä ovat naudat, lampaat, vuohet, hevoset, aasit ja siipikarja. Käsityöammattien ja metsien hyödyntämisen merkitys on vähäinen. Bémassa pidetään viikottaiset markkinat. Nuoriso hakeutuu ansiotöihin kaupunkeihin tai pyrkii muuttamaan ulkomaille, jossa asuu arviolta seitsemän prosenttia bémalaisista.


title: Béma

text: Kunnassa toimii kuusi alakoulua, yläkoulu, koulutus- ja kehittämiskeskus (CED) ja lukutaitokeskus. Kouluopetuksen piirissä on noin 35 % lapsista. Terveyspalveluihin kuuluu kaksi terveyskeskusta, kaksi synnytyslaitosta ja sairastupa. Yleisimpiä terveysongelmia ovat malaria, ripulitaudit, hengityselinsairaudet ja aliravitsemus. Vesihuolto käsittää kaivoja, porakaivoja ja vesiposteja.


title: Ytterbium(II)jodidi

text: Ytterbium(II)jodidi tai ytterbiumdijodidi YbI on harvinaisen maametallin ytterbiumin epäorgaaninen yhdiste jodin kanssa, jossa jodi esiintyy hapetusluvulla −I ja ytterbium +II. Se muodostaa keltaisia tai mustia kiteitä.


title: Ytterbium(II)jodidi

text: Ytterbium(II)jodidia saadaan pelkistämällä ytterbium(III)jodidia YbI metallisella ytterbiumilla tai alkalimetallilla. Sitä syntyy myös pelkästään lämmön vaikutuksesta tapahtuvalla ytterbium(III)jodidin hajoamisella:


title: Ytterbium(II)jodidi

text: Vastaavasti kuin samarium(II)jodidia SmI, yhdistettä voidaan valmistaa myös ytterbiummetallin reaktiolla 1,2-dijodietaanin kanssa tetrahydrofuraanissa huoneenlämpötilassa:


title: Ytterbium(II)jodidi

text: Kuten samarium(II)jodidia, ytterbium(II)jodidia voidaan käyttää orgaanisten synteesien katalyyttinä muun muassa useissa kytkentäreaktioissa.


title: Ytterbiumjodidi

text: Alkuaineen ytterbium jodideja ovat ainakin:


title: Meri Ilmarinen

text: Meri Tuuli Linnea Ilmarinen (s. 4. kesäkuuta 1991) on suomalainen painonnostaja.


title: Meri Ilmarinen

text: Ilmarinen voitti maaliskuussa 2018 Bukarestin EM-kilpailuissa pronssia sarjassa 75 kg. Hän ylsi pronssille myös työnnössä. Ilmarinen on ollut kokopäiväinen painonnostaja vuodesta 2015 lähtien. Vuonna 2017 hän sijoittui MM-kilpailuissa yhdeksänneksi.


title: Ytterbium(III)jodidi

text: Ytterbium(III)jodidi tai ytterbiumtrijodidi YbI on harvinaisen maametallin ytterbiumin epäorgaaninen yhdiste jodin kanssa, jossa jodi esiintyy hapetusluvulla −I ja ytterbium +III. Se liukenee veteen ja muodostaa keltaisia tai valkeita kiteitä.


title: Ytterbium(III)jodidi

text: Ytterbium(III)jodidia voidaan pelkistää metallisella ytterbiumilla tai alkalimetallilla, jolloin saadaan ytterbium(II)jodidia YbI. Ytterbium(III)jodidi myös hajoaa lämmön vaikutuksesta ytterbium(II)jodidiksi:


title: Anja Harteros

text: Anja Harteros (s. 23. heinäkuuta 1972 Bergneustadt) on saksalainen oopperalaulaja, äänialaltaan sopraano.


title: Anja Harteros

text: Harteros syntyi kreikkalaiselle isälle ja saksalaiselle isälle, ja hänellä on kaksi sisarusta, Alexia ja Georgios. Lapsuudessaan Anja Harteros sai vanhemmiltaan kannustusta kohti uraa taidemusiikin ja laulamisen parissa. Hänen musiikinopettajansa Wüllenweber-lukiossa Bergneustadtissa, August Wilhelm Welp, panikin merkille hänen poikkeuksellisen lahjakkuutensa ja suositteli ammattimaisia lauluopintoja hänelle. 14-vuotiaana Harteros aloitti laulamisen opiskelun Astrid Huber-Aulmannin johdolla Gummersbachissa.


title: Anja Harteros

text: Vuonna 1990 Harteros siirtyi Wolfgang Kastorpin opetukseen Kölnin oopperaan. Kastorp myös säesti häntä konserttisarjassa. Valmistuttuaan lukiosta vuonna 1991 Harteros jatkoi laulamisen opiskelemista Kölnin musiikkikorkeakoulussa opettajanaan Liselotte Hammes. Myös Huber-Aulmann opetti häntä aina vuoden 1996 alkupuolelle asti; Harteros kiersikin Huber-Aulmannin kanssa konsertoimassa vuosina 1993 ja 1994 Venäjällä ja Yhdysvalloissa. Ennen valmistumistaan Harteros sai vakituisen kiinnityksen Gelsenkirchenin ja Wuppertalin Schillertheaterin musiikkiryhmään. Valmistuttuaan vuonna 1996 Harteros sai vakituisen työpaikan oopperasta Bonnista.


title: Anja Harteros

text: Kesällä 1999 Harteros voitti BBC Cardiff Singer of the World -kilpailun ensimmäisenä tämän saavuttaneena saksalaisena henkilönä. Tämä oli hänen urallaan suuri läpimurto.


title: Anja Harteros

text: Sittemmin Harteros on esiintynyt merkittävissä oopperataloissa eri maanosissa. Hänen ohjelmistoonsa on kuulunut muun muassa Wolfgang Amadeus Mozartin, Giuseppe Verdin, Richard Wagnerin ja Giacomo Puccinin oopperoiden rooleja. Lisäksi hän on esiintynyt kansainvälisesti resitalistina.


title: Deokhye

text: Deokhye (25. toukokuuta 1912 – 21. huhtikuuta 1989) oli Korean keisarikunnan viimeinen prinsessa.


title: Deokhye

text:
Hän syntyi 25. toukokuuta 1912 Changdeokgungin palatsissa, Soulissa. Hän oli isänsä keisari Gojongin ja hänen jalkavaimonsa, joka tunnettiin tuolloin nimellä Yang Gui-in, nuorin tytär. Keisari antoi Yangille tittelin "boknyeong" prinsessan synnyttyä.
Deokhyetä ei virallisesti tunnustettu prinsessaksi Japanissa ennen vuotta 1917, koska hän ei ollut kuningattaren tytär. Vuonna 1917 hänen nimensä lisättiin virallisesti keisariperheen rekisteriin. Deokhyen isä rakasti häntä suuresti ja perusti häntä ja muiden aatelisperheiden lapsia varten Deoksugungin palatsiin lastentarhan.


title: Deokhye

text: Deokhye syntyi 25. toukokuuta 1912 keisari Gojongille ja hänen jalkavaimolleen Yang Gui-inille, kun keisari oli jo 60-vuotias. Prinsessalla ei ollut vuoteen 1917 saakka nimeä lempinimeään "Boknyeongdang" lukuun ottamatta, ja häntä kohteltiin kuin häntä ei olisi ollut olemassakaan. Vuonna 1917 keisari Gojong onnistui kuitenkin suostuttelemaan silloisen Korean kenraalikuvernöörin Terauchi Masataken lisäämään hänen nimensä keisariperheen rekisteriin ja myöntämään hänelle prinsessan arvonimen.


title: Deokhye

text: Vuonna 1919 keisari suunnitteli salaa kihlausta hovin kamariherra Kim Hwang-jinin sukulaispojan Kim Jang-hanin ja Deokhyen välille. Kihlauksen olisi ollut tarkoitus suojella hänen tytärtään japanilaisilta, mutta Japani puuttui asiaan eikä suunnitelma toteutunut. Kihlauksen epäonnistumisen jälkeen Kim Hwang-jiniä kiellettiin astumasta Deoksugungiin, ja keisari Gojong kuoli yllättäen 21. tammikuuta 1919. Prinsessa Deokhye aloitti vuonna 1921 Hinodaen alakoulun Soulissa.


title: Deokhye

text: Vuonna 1925 Deokhye vietiin Japaniin hänen opintojensa varjolla, jossa hän kävi veljiensä tavoin koulua Gakushūinissa. Hänen kuvattiin olleen hiljainen, eristäytynyt ja heikko. Deokhyen sallittiin vuonna 1930 matkustaa Koreaan, jotta hän voisi osallistua vuonna 1929 kuolleen äitinsä hautajaisiin. Keväällä 1930 hän muutti veljensä kruununprinssi Eunin taloon, kuningas Leen palatsiin, Tokioon. Samaan aikaan hän kärsi alkavasta mielenterveysongelmasta, jonka alkuoireet ilmenivät unissakävelynä. Hän unohti myös usein syödä ja juoda. Prinsessan psykiatri diagnosoi hänellä skitsofrenian, mutta seuraavaan vuoteen mennessä hänen tilansa vaikutti parantuneen. Sairaudella saattoi olla tekemistä hänen kasvatuksensa kanssa.


title: Deokhye

text: Toukokuussa 1931 Deokhye meni naimisiin japanilaisen aristokraatin kreivi Sō Takeyukin (1923 – 1985) kanssa. Keisarinna Teimei oli järjestänyt avioliiton. Siitä oli oikeastaan päätetty jo vuonna 1930, mutta tuolloin prinsessan veli oli vastustanut liittoa ja sitä oltiin päätetty siirtää Deokhyen terveydentilan takia. Heti tervehdyttyään Deokhye sai kuitenkin tietää, että avioliitto pantaisiin täytäntöön. Hän synnytti 14. elokuuta 1932 tyttärensä Masaen (koreaksi Jeong-hye) Koreassa. Vuonna 1933 Deokhye alkoi taas kärsiä mielenterveysongelmista ja vietti sen jälkeen useita vuosia eri mielenterveysklinikoilla


title: Deokhye

text: Korean voitettua Japanin toisessa maailmansodassa ja itsenäistyttyä aatelissääty poistettiin ja Deokhyen aviomies menetti arvonimensä. Avioliitolla ei ollut enää järkeä, ja pari eriytyi toisistaan yhä enemmän, kunnes he viimein erosivat vuonna 1953. Sō Takeyuki meni vuonna 1955 uudelleen naimisiin japanilaisen Yoshie Katsumuran kanssa.


title: Deokhye

text: Deokhyen onnettoman avioliiton aiheuttama suru moninkertaistui kun hänen tyttärensä katosi 1956 ja teki oletettavasti itsemurhan vanhempiensa avioeron aiheuttaman stressin takia. Sen seurauksena Deokhyen sairaus vaikeutui entisestään.


title: Deokhye

text: Deokhye palasi Koreaan Etelä-Korean hallituksen kutsusta 26. tammikuuta 1962 37 vuoden poissaolon jälkeen. Aluksi hallitus ei tahtonut päästää häntä viimeisenä kuningassuvun jäsenenä maahan, koska silloinen presidentti Lee Seung Man tahtoi välttyä poliittiselta kaaokselta. Toimittaja Kim Eul Han löysi kuitenkin prinsessan ja suostutteli Korean hallituksen sallimaan hänen paluunsa. Deokhye itki lähestyessään kotimaataan, ja muisti mielentilastaan huolimatta tarkasti hovin tavat. Hän asui Changdeokin palatsissa kruununprinssi Uiminin ja kruununprinsessa Uiminin, heidän poikansa prinssi Gun, hänen vaimonsa Julia Mullockin ja kamarineito Byeon Bokdongin kanssa. Deokhye kuoli 21. huhtikuuta 1989 Changdeokin palatsissa ja hänet on haudattu Hongryureungiin Namyangjuhun, lähelle Soulia.


title: Pieni talo

text: Pieni talo on Laura Ingalls Wilderin kirjoittama lastenkirjasarja, jonka ensimmäinen kirja "Little House in the Big Woods" (suom. "Pieni talo suuressa metsässä") ilmestyi 1932.


title: Pieni talo

text: Kirjasarja on Ingalls Wilderin lapsuuden ihannoitu kuva, joka ei vastaa todellisuutta. Sen kirjoittajaksi tai avustajaksi on arveltu Ingalls Wilderin tytärtä Rose Wilder Lanea, joka oli aikanaan menestyksekäs kirjailija ja jonka mukaan äiti tuskin hallitsi oikeinkirjoitusta. Sarjaa on pidetty paitsi lastenkirjoina, myös yhdysvaltalaisen konservatiivisen, republikaanisen ajattelun allegoriana yhdysvaltalaisesta vapauden käsitteestä, kuten Laura Honkasalo kirjoittaa. Ingalls Wilder kirjoitti alun perin omaelämäkerran, jonka kustantajat kuitenkin hylkäsivät. Teos on ilmestynyt 2000-luvulla nimellä "Pioneeer Girl" varustettuna selityksin ja kuvin. Wilder muokkasi tarinan tyttärensä avulla lapsille sopivaksi. Tytär Rose Wilder Lane on libertaarisen liikkeen perustaja yhdessä Ayn Randin ja Isabel Patersonin kanssa. Rose Wilder Lane testamenttasi äidiltään perimänsä kirjasarjan oikeudet libertaanipoliitikko Roger Lea MacBridelle, joka jätti ne edelleen perinnöksi omalle tuntemattomaksi jääneelle tyttärelleen.


title: Pieni talo

text: Sarjan pohjalta on tehnyt televisiosarja "Pieni talo preerialla", jonka on tuottanut Roger MacBride yhdessä Michael Landonin kanssa.


title: Sakhir

text: Sakhir () on aavikko Bahrainissa. Se sijaitsee Bahrainin saaren eteläisellä puoliskolla, lähellä Zallaqin kylää.


title: Sakhir

text: Sakhiriin on rakennettu Formula 1 -rata, joka kantaa samaa nimeä. Radalla on ajettu Bahrainin Grand Prix vuodesta 2004 alkaen. Tapahtuma vetää alueelle vuosittain paljon turisteja ja osa Sakhirin alueesta on myös leirintäaluetta. Alueelle on rakennettu myös luonnonsuojelualue ja eläintarha.


title: Fassoudébé

text: Fassoudébé on maalaiskunta ja sen keskuskylä Kayesin alueen Diéman piirissä Malissa. Se sijaitsee 75 kilometriä Diémasta pohjoiseen. Kunnassa on 5 500 ja keskuskylässä 2 500 asukasta (vuonna 2009).


title: Fassoudébé

text: Fassoudébén kunnan pinta-ala on 150 neliökilometriä. Se rajoittuu koillisessa Diéman piirin Guédébinén, kaakossa ja etelässä Béman, lounaassa Nioron piirin Simbin ja luoteessa Guétéman kuntiin. Kunnan alue on pinnanmuodostukseltaan lähinnä tasankoa. Vesistöjä ovat sadekauden jälkeen kuivuvat tulva-altaat.


title: Fassoudébé

text: Seutu kuuluu Sahelin vyöhykkeeseen. Vuotuinen sademäärä on 400–500 millimetriä. Kasvillisuus on heinäaroa, jolla kasvaa matalia puita ja pensaita.


title: Fassoudébé

text: Kuntaan kuuluu kolme kylää. Asukkaista 95 % on fulbeja, 2,5 % diawandoja ja 2,5 % soninkeja. Yleisimmät kielet ovat fulani ja bambara.


title: Fassoudébé

text: Fassoudébén kautta kulkee Diéman ja Nioron välinen päällystetty maantie. Seudun pääelinkeinot ovat maanviljely ja laiduntamiseen perustuva karjanhoito. Tärkeimmät viljelykasvit ovat durra, hirssi ja maapähkinä. Kotieläimiä ovat naudat, lampaat, vuohet, hevoset, aasit ja siipikarja. Lisäksi harjoitetaan käsityöammatteja ja kaupankäyntiä. Nuoriso hakeutuu ansiotöihin kaupunkeihin tai pyrkii muuttamaan ulkomaille.


title: Fassoudébé

text: Kunnassa toimii kaksi alakoulua ja kolme lukutaitokeskusta. Koulua käy 10–15 % lapsista. Fassoudébéssa on terveyskeskus. Vesihuolto käsittää kaivoja ja porakaivoja.


title: Pride and Prejudice and Zombies

text: Pride and Prejudice and Zombies (tai Pride + Prejudice + Zombies) on vuonna 2016 ensi-iltansa saanut yhdysvaltalaisbrittiläinen elokuva, joka perustuu Seth Grahame-Smithin vuonna 2009 julkaistuun teokseen "Ylpeys ja ennakkoluulo ja zombit". Teokset parodioivat Jane Austenin teosta Ylpeys ja ennakkoluulo sijoittaen 1800-luvun Englantiin zombi-teeman. Elokuvan on ohjannut Burr Steers ja sitä tähdittävät Lily James, Sam Riley, Jack Huston, Bella Heathcote, Douglas Booth, Matt Smith, Charles Dance ja Lena Headey.


title: Fumiko Kaneko

text: Fumiko Kaneko ( "Kaneko Fumiko", 25. tammikuuta 1903 Jokohama – 23. heinäkuuta 1926 Utsunomiya) oli japanilainen anarkisti ja nihilisti. Hänet tunnetaan erityisesti suunnitelmasta murhata Japanin keisari Hirohito ja muita kuninkaallisen perheen jäseniä. Kaneko sai murhan suunnittelusta kuolemantuomion, joka kuitenkin muutettiin elinkautiseksi vankeudeksi. Tämän jälkeen Kaneko teki itsemurhan, katsoessaan anarkistisen vakaumuksensa mukaisesti, ettei valtiolla ole oikeutta päättää hänen elämästään tai kuolemastaan.


title: Fumiko Kaneko

text: Kanekon isä oli samuraisukua ollut poliisietsivä Fumikazu Saeki ja talonpojan tytär Kikuno Kaneko. Koska hänen vanhempansa eivät olleet naimisissa, Kaneko merkittiin väestörekisteriin vasta kahdeksanvuotiaana äitinsä sisarena. Vuonna 1912 Kaneko adoptoitiin Japanin miehittämään Koreaan, jossa hänen huoltajakseen tuli Saekin lapseton sisar. Koreassa Kaneko joutui elämään köyhyydessä ja todisti myös sukulaistensa ja muiden japanilaismiehittäjien alentavaa suhtautumista paikallisiin asukkaisiin. 16-vuotiaana Kaneko lähetettiin takaisin Japaniin, jossa hänen sukulaisensa yrittivät järjestää avioliittoa Kanekon sedän kanssa. Suunnitelma ei toteutunut, ja lopulta Kaneko muutti vuoden kuluttua Tokioon, jossa hän asui isosetänsä luona.


title: Fumiko Kaneko

text: Kaneko työskenteli Tokiossa sanomalehtimyyjänä, ja kävi samalla myös iltakoulua opiskellen muun muassa matematiikkaa ja englantia. Myydessään sanomalehtiä Kaneko tutustui Pelastusarmeijan vapaaehtoisiin sekä paikallisiin sosialisteihin, jotka jakoivat lehtiään kaduilla. Myöhemmin hän oli mukana molempien toiminnassa, mutta pettyi sekä kristittyjen että sosialistien ajatuksiin. Vuonna 1922 Kaneko tapasi iltakoulussa anarkismista ja nihilismistä kiinnostuneen opiskelijan, ja tutustui hänen kauttaan Max Stirnerin, Mihail Artsybaševin ja Friedrich Nietzschen kaltaisten filosofien ajatuksiin. Samaan aikaan hän tutustui myös korealaiseen anarkistiin ja itsenäisyysaktivistiin Park Yoliin, jonka kanssa Kaneko ryhtyi julkaisemaan lehtiä. He perustivat myös vallankumouksellisen ryhmän, jonka toimintaperiaatteisiin kuului suora toiminta.


title: Fumiko Kaneko

text: Syyskuussa 1923 tapahtuneen Suuren Kantōn maanjäristyksen jälkeen viranomaiset pidättivät lukuisia aktivisteja ja poliittisia vastustajiaan pelätessään heidän käyttävän katastrofin aiheuttamaa sekasortoa hyväkseen kapinan aloittamisessa. Pidätettyjen joukossa olivat muassa poliisin surmaamat anarkistit Noe Itō ja Sakae Ōsugi, sekä Kaneko ja Park, jotka saivat pitkän oikeuskäsittelyn päätteeksi kuolemantuomiot. Heitä syytettiin muun muassa keisarillista perhettä vastaan suunnatun pommi-iskun suunnittelusta. Kaneko ja Park ehtivät vielä solmimaan avioliiton vain pari päivää ennen tuomion julistamista. Lopulta molemmat armahdettiin ja kuolemantuomiot muutettiin elinkautiseksi vankeudeksi. Park vapautui lopulta toisen maailmansodan jälkeen vuonna 1945, mutta Kaneko teki itsemurhan vankilassa vuonna 1926. Hänen vankeusaikana kirjoittamansa muistelmat julkaistiin myöhemmin 1950-luvulla.


title: Fumiko Kaneko

text: Kanekon ja Parkin oikeuskäsittelyä kuvataan vuonna 2017 valmistuneessa korealaisessa elokuvassa "Anarchist from Colony", jonka on ohjannut Lee Joon-ik.


title: Natalia Lafourcade

text: Natalia Lafourcade Silva (s. 26. helmikuuta 1984 México) on meksikolainen pop- ja rocklaulaja, joka on voittanut useita Latin Grammy -palkintoja. Hän debytoi vuonna 2003 sooloalbumilla "Natalia Lafourcade" ja perusti vuonna 2004 rockkokoonpanon Natalia y la Forquetina.


title: Natalia Lafourcade

text: Lafourcade innostui muusikkovanhempiensa takia jo varhain musiikista. Hän tiesi varhaisesta iästä alkaen, että hänestä tulisi taiteilija; lapsena hän opiskeli maalaamista, teatteria ja musiikkia. Viimeksi mainittua hän harrasti huilun-, kitaran-, pianon- ja saksofoninsoiton sekä laulamisen muodossa. Lafourcaden tuotantoon ovat vaikuttaneet Fiona Apple, Björk, Café Tacuba ja Zuco 103.


title: Françoise Bettencourt Meyers

text: Françoise Bettencourt Meyers (s. 10. heinäkuuta 1953 Neuilly-sur-Seine, Ranska) on ranskalainen liikenainen, joka on yksi maailman rikkaimmista naisista. Hän on L'Oreal yritysryppään edesmenneen pääomistaja Liliane Bettencourtin ainoa tytär ja perijä. Hänen omaisuutensa arvoksi arvioidaan hieman yli 42 miljardia dollaria (2017).


title: Françoise Bettencourt Meyers

text: Bettencourt on naimisissa ranskanjuutalaisen Jean-Pierre Mayersin kanssa, jonka isoisä oli juutalainen rabbi ja murhattiin Auschwitzissa. Bettencourtin äidin puoleinen isoisä Eugene Schueller (1881-1957) oli L'Orealin perustaja, sekä tunnettu toisen maailmansodan aikana natsi-yhteyksistään.


title: Nicole Garcia

text: Nicole Garcia (s. 22. huhtikuuta 1946 Oran, Algeria) on ranskalainen näyttelijä ja elokuvaohjaaja.


title: Nicole Garcia

text: Garcia opiskeli näyttelijäksi ja sai ensimmäisen elokuvaroolinsa Jean Giraultin filmissä "Le gendarme se marie" (1968). Seuraavat elokuvaroolit olivat yhä suurempia, kuten tv-elokuva "La mort d'un enfant" (1974) ja "Duelle (une quarantaine)" (1976). Hän kohosi Ranskassa 1970-luvun lopulla varsin tunnetuksi elokuvatähdeksi ja näytteli myös lukuisissa tv-elokuvissa. Vuonna 1979 valmistuneesta filmistä "Henkien taistelu" ("Le cavaleur") Garcia sai César-palkinnon parhaasta naissivuosasta.


title: Nicole Garcia

text: Alain Resnais’n vuonna 1980 ohjaama Amerikan setä ("Mon oncle d’Amérique") oli kokeellinen elokuva, ja Michel Devillen "Kuolema ranskalaisessa puutarhassa" (Péril en la demeure, 1985) tuotti hänelle César-palkinnon ehdokkuuden parhaaksi naispääosan esitykseksi ja Serge Leroyn "Totuuden hinta" (Le 4ème pouvoir, 1985) parhaan naispääosan palkinnon Montréalin elokuvajuhlilla.


title: Nicole Garcia

text: Elokuvaohjaajana Garcia on toiminut 1980-luvulta alkaen. Vuonna 2006 valmistunut Garcian ohjaus "Charlie sanoo" ("Selon Charlie") tunnetaan Suomessa Minna Haapkylän roolityöstä.


title: Sylvie Kinigi

text: Sylvie Kinigi (s. 1952) oli Burundin pääministeri 10. heinäkuuta 1993 – 7. helmikuuta 1994 ja presidentti 27. lokakuuta 1993 – 5. helmikuuta 1994. Hän on ensimmäinen ja tähän päivään asti ainoa kyseisiä virkoja hoitanut nainen.


title: Sylvie Kinigi

text: Kinigi syntyi vuonna 1952 tutsiperheeseen Burundin maaseudulle. Hänen isänsä oli kauppias ja hänen äitinsä maanviljelijä ja kotiäiti. Sylvie oli kuudesta lapsesta kolmas. Sisaruksista vanhimman, Sylvien isosiskon, piti jäädä kotiin äitinsä avuksi, mutta Sylvie sai mennä belgialaisten nunnien pitämään tyttökouluun. Hän sai sekä ensimmäisen että toisen asteen koulutuksen ja meni myöhemmin pääkaupunki Bujumburaan opiskelemaan taloustiedettä. 19-vuotiaana hän meni naimisiin erään professorinsa kanssa ja sai neljä lasta, mutta jatkoi opintojaan. Hän osallistui myös hallituksen tutsipuolueen naisten järjestön toimintaan ja onnistui saamaan aikaan lakimuutoksia sekä taloudellisia ja sosiaalisia apuvälineitä naisille. Hän johti ryhmää pääkaupungissa ja oli kansallisen johtoryhmän naisten osaston jäsen. Valmistuttuaan Burundin yliopistosta Kinigi sai työn Burundin keskuspankista ja opetti samaan aikaan yliopistossa. Hän sai pankissa ylennyksen ja vastuuta tutkimustyössä ja opinnoissa. Vuonna 1991 hänestä tuli pääministerin neuvonantaja ja hän oli vastuussa asevoimien menojen vähentämisessä ja talousuudistuksen toteuttamisesta.


title: Sylvie Kinigi

text: Hutujen ja tutsien välillä oli käynnissä aseellinen selkkaus vuoteen 1993 asti. Silloin pidettiin vaalit demokratiaan siirtymisen merkkinä. Suureksi yllätykseksi opposition johtaja Melchior Ndadaye valittiin Burundin presidentiksi. Hän valitsi hallituksen, jonka jäsenistä kaksi kolmasosaa oli hutuja ja yksi kolmasosa tutseja. Sylvie Kinigistä tuli pääministeri. Ndadaye pyrki rakentamaan yhtenäisyyttä Burundin kahden etnisen ryhmän välille ja toivoi vähentävänsä tutsien vihamielisyyttä hallintoa kohtaan nimittämällä tutsisukuisen Kinigin pääministeriksi. Kinigi ilmoitti, että sovinnon tekeminen olisi hänen ensisijainen tavoitteensa.


title: Sylvie Kinigi

text: 21. lokakuuta presidentti Ndadaye ja kuusi hänen ministeriään kuolivat tutsikapinallisten käsiin. Se aloitti Burundin sisällissodan ja etniset levottomuudet levisivät laajalti koko maahan. Kinigi ja muut vanhemmat hallinnon jäsenet pakenivat Ranskan lähetystöön ja selvisivät kaaoksesta. Muutaman päivän päästä Kinigi onnistui kokoamaan 22:sta ministeristä 15 jatkamaan töitä ja toimitti menestyksekkäästi presidentin virkaa. Hänen asemansa sai vahvistusta, kun entiset presidentit Pierre Buyoya ja Jean Baptiste Bagaza antoivat tukensa hänen hallitukselleen.


title: Sylvie Kinigi

text: Tammikuussa 1994 parlamentti valitsi entisen maatalousministeri Cyprien Ntaryamiran presidentiksi Ndadayen loppukaudelle. Koska Ntaryamira oli hutu, nimitys synnytti monissa tutseissa vihamielisyyttä. Kinigi kuitenkin tunnusti Ntaryamiran presidentiksi, mutta erosi pääministerin virasta kun hänet vihkittiin virkaan. Hän oli kaikkien osapuolten kritiikin, hyökkäysten ja uhkausten kohde ja lähtikin pian maasta. Helmikuussa hänen virkaansa vihittiin Anatole Kanyenkiko, toinen tutsi.


title: Sylvie Kinigi

text: Vuonna 2004 Kinigi työskenteli Yhdistyneiden kansakuntien kehitysohjelman parissa.


title: Jurga Ivanauskaitė

text: Jurga Ivanauskaitě (14. marraskuuta 1961 Vilna – 17. helmikuuta 2007 Vilna) oli liettualainen runoilija ja kuvataiteilija.


title: Jurga Ivanauskaitė

text: Aluksi Ivanauskaitě opiskeli kuvataiteita ja valmistui graafikoksi Vilnan taideakatemiasta vuonna 1985. Samana vuonna ilmestyi myös hänen ensimmäinen kirjansa, novellikokoelma.


title: Jurga Ivanauskaitė

text: Ivanauskaitěn ensimmäinen novellikokoelma herätti ilmestyessään huomiota. Siitä piti erityisesti nuoriso, sillä se oli jotain aivan erilaista kuin mitä tuolloin vielä voimissaan ollut neuvostokirjallisuus. Novellien henkilöt kuuntalevat Beatlesia, pukeutuvat nahkatakkeihin, intoilevat surrealismista, tuntevat itsensä väärinymmärretyiksi ja ovat pettyneitä elämäänsä.


title: Jurga Ivanauskaitė

text: Vuonna 1993 ilmestyi hänen toinen romaaninsa joka aiheutti skandaalin. Se kertoo kolmen naisen, keskiaikaisen noidan, Maria Magdalenan ja nykyaikaisen boheemin ulkopuolisen, rakkaustarinoista. Kirjaa pidettiin yleisesti pornona ja siitä keskusteltiin kiukkuisesti maan yleisradiossa. Kirjakaupat eivät ottaneet sitä myyntiin ja sen saattoi ostaa ainoastaan erotiikkaliikkeistä. Kohu auttoi myyntiä ja kirjan koko 20 000 kappaletta käsittänyt painos myytiin loppuun parissa viikossa. Se käännettiin saksaksi ja kroatiaksi.


title: Jurga Ivanauskaitė

text: Tiibet kiehtoi Ivanauskaitěa ja vuonna 1996 ilmestyi ensimmäinen osa hänen maata käsittäneestä trilogiastaan. Seuraavat osat ilmestyivät vuonna 1997 ja 1999. Hän ryhtyi myös puolustamaan Tiibetin irtautumista Kiinasta. Myös hänen seuraava, vuonna 2000 ilmestynyt teoksensa käsittelee Tiibetiä, mutta mukana on myös itseironiaa ja hän kritisoi eurooppalaista ihmistä, joka pitää Aasiaa henkisenä supermarkettina.


title: Jurga Ivanauskaitė

text: Uransa varrella Ivanauskaitě kirjoitti myös esseitä ja lastenkirjoja. Hän menehtyi pehmytkudossarkoomaan.


title: Emily Clark

text:
Emily Clark (s. 28. marraskuuta 1995 Saskatoon, Saskatchewan) on kanadalainen jääkiekkoilija, joka pelaa hyökkääjänä. Hän on Kanadan maajoukkueen pelaajana saavuttanut olympialaisissa yhden hopeamitalin sekä MM-kilpailuissa kolme hopeaa. Seuratasolla hän edustaa Wisconsinin yliopistoa.
Clark saavutti olympiahopeaa Pyeongchangissa 2018 sekä MM-hopeaa vuosina 2015, 2016 ja 2017. Alle 18-vuotiaiden MM-kilpailuissa hän voitti kultaa vuosina 2012 ja 2013.


title: Sanjay Gandhi

text: Sanjay Gandhi (14. joulukuuta 1946 – 23. kesäkuuta 1980) oli intialainen poliitikko. Sanjay Gandhi syntyi vuonna 1946, hänen äitinsä oli Intian kansalliskongressin johtaja Indira Gandhi ja hänen isänsä oli myös poliitikko Feroze Gandhi. Sanjaysta odotettiin kansalliskongressin seuraavaa johtajaa äitinsä jälkeen, mutta hän menehtyi lento-onnettomuudessa vuonna 1980.


title: Helen A. Johansson

text: Ann Helene Elisabeth Johansson (s. 10. lokakuuta 1961 Tranås) on ruotsalainen entinen raviohjastaja. Hän on ainoa naisohjastaja, joka on voittanut maailman arvostetuimpiin ravikilpailuihin kuuluvan Prix d'Amériquen. Johansson ohjasti tamman Ina Scot kilpailun voittoon vuonna 1995.


title: Helen A. Johansson

text: Lisäksi hänen saavutuksiinsa kuuluvat muun muassa Oslo Grand Prixin sekä Napolin Gran Premio Lotterian voitot Ina Scotilla. Johansson on Maria Burdovan ja Jennifer Tillmanin ohella ainoa nainen, joka on ohjastanut Elitloppetin finaalissa. Johansson lopetti raviohjastajan uransa jo 1990-luvun lopussa, mutta jatkoi edelleen valmennustoimintaa.


title: Dayananda Saraswati

text: Dayananda Saraswati (1824–1883) oli intialainen uskonnollinen uudistaja ja filosofi ja hindulaisen Arya samaj -uudistusliikkeen perustaja. Hän edisti tärkeitä sosiaalisia uudistuksia, kuten lapsiavioliittojen kieltämistä ja lesken uudelleennaimista. Hän perusti monia oppilaitoksia ja hyväntekeväisyysjärjestöjä. Hänen perustamansa Arya samaj -liike oli nostamassa Intian kansallismielisyyden nousua ennen maan itsenäisyysliikettä.


title: Bengalin sulttaanikunta

text: Bengalin sulttaanikunta oli vuosina 1352–1576 Bengalia hallinnut sulttaanikunta. Bengalin sulttaanikunta oli osa Delhin sulttaanikuntaa, mutta se irtaantui Delhin vallasta vuonna 1352. Bengalin sulttaanikunta oli olemassa yli 200 vuoden ajan. Vuonna 1576 suurmogulien valtakunta valloitti sen.


title: Alma Lund

text: Alma Lund (o.s. Wikström, 30. huhtikuuta 1854 – 9. lokakuuta 1932) oli suomalainen sopraano ja näyttelijätär.


title: Alma Lund

text: Lund työskenteli aluksi Helsingissä Suomalaiselle oopperalle, myöhemmin Novanderska-seuralle Ruotsissa (vuonna 1885) ja norjalaiselle Den Nationale Scenelle. Hän lauloi Norjan kansallisteatterin kuorossa kun teatteri vuonna 1899 perustettiin ja näytteli muutamissa pikkurooleissa. Hänen merkittävin roolinsa oli Marta näytelmässä Faust. Lund eläköityi vuonna 1920.


title: Alma Lund

text: Vuonna 1907 Alma Lund näytteli naispääroolia ensimmäisessä norjalaisessa elokuvassa Fiskerlivets farer.


title: Alma Lund

text: Hän oli naimisissa oopperalaulaja Bjarne Lundin kanssa (1858–1894).


title: Juulia (laulaja)

text: Juulia Vuojala on suomalainen laulaja-lauluntekijä. Sooloartistina hän käyttää vain etunimeään. Hän on julkaissut soolourallaan viisi singleä. Esikoisalbumi julkaistaneen syksyllä 2018.


title: Juulia (laulaja)

text: Hänen soolouransa lähti liikkeelle, kun hän otti yhteyttä tuottaja Jonas W. Karlssoniin ja kertoi haluavansa tehdä musiikkia. Karlsson antoi Juulialle kaksi studiopäivää, joiden aikana hän sai vakuutettua Karlssonin. Toisena studiopäivänä he kirjoittivat yhdessä Juulian huhtikuussa 2018 viidentenä singlenä julkaistun ”Jos voisin jättää sut kahdesti” -kappaleen. Kappaletta on ollut tekemässä myös Axel Ehnström. Tuota ennen Juulian ja Karlssonin yhdessä tekemistään kappaleista oli julkaistu ”Vakavaa”, ”Huomenna mä meen” sekä ”Titanic-paita” -kappaleet. Masennuksesta kertovan kappaleen, ”Mul oli ikävä mua”, Juulia teki yhdessä tuottaja Jurekin kanssa.


title: Juulia (laulaja)

text: Juulia on syntynyt Oulussa, mutta hän käynyt peruskoulunsa pääkaupunkiseudulla. Hän on opiskellut myös kauppakorkeakoulussa. Hän on kertonut julkisuudessa kärsivänsä kroonisesta unettomuudesta.


title: Ahed Tamimi

text: Ahed Tamimi (, "Ahad at-Tamīmī", s. 31. tammikuuta 2001 Nabi Salih, Länsiranta) on palestiinalainen kansalaisaktivisti, joka nousi maailmanlaajuiseen julkisuuteen joulukuussa 2017 lyötyään israelilaista sotilasta. Välikohtaus johti Tamimin vangitsemiseen, ja lopulta hän sai kahdeksan kuukauden vankeustuomion maaliskuussa 2018. Tamimi on tapauksen johdosta noussut palestiinalaisten vastarinnan uudeksi symboliksi. Israelissa hänen toimintaansa on sen sijaan kuvailtu teatteriksi, Tamimin on väitetty provosoivan sotilaita tahallaan, jotta saataisiin kuvattua propagandamateriaalia.


title: Ahed Tamimi

text: Ahed Tamimi on kotoisin pienestä Nabi Salihin kylästä, jonka maille on rakennettu israelilainen siirtokunta, ja kylän ainoa vesilähde on otettu sen käyttöön. Myös hänen isänsä Bassem Tamimi (s. 1967) ja äiti Nariman ovat tunnettuja aktivisteja. Ahed Tamimi oli julkisuudessa jo 11-vuotiaana, kun hän vuonna 2012 heristi uutiskuvissa nyrkkiä veljeään pidättäneille sotilaille. Hän on myöhemmin osallistunut muun muassa Euroopan parlamentin syyskuussa 2017 Brysselissä järjestämään konferenssiin, jossa käsiteltiin naisten roolia Palestiinan itsenäisyyskamppailussa.


title: Ahed Tamimi

text: 15. joulukuuta 2017 Tamimi osallistui Nabi Salihissa järjestettyyn mielenosoitukseen, joka muuttui väkivaltaiseksi, kun sotilaita alettiin paiskimaan kivillä. Mielenosoituksen aikana hänen 15-vuotias serkkunsa Mohammed Tamimi haavoittui vakavasti päähän sotilaiden ampumasta kumiluodista. Israelin turvallisuusjoukot tunkeutuivat Taminin perheen asuntoon, josta armeijan väitteiden mukaan oli heitelty kiviä sotilaita kohti. Tämän jälkeen Ahed Tamimi hyökkäsi yhdessä äitinsä ja toisen serkkunsa kanssa talonsa edustalla olevien sotilaiden kimppuun. Facebookiin ladatun videomateriaalin mukaan sotilaita lyötiin ja potkittiin.


title: Ahed Tamimi

text: Tamimi pidätettiin 19. joulukuuta tehdyn öisen ratsian yhteydessä. Kahden viikon kuluttua hänet asetettiin syytteeseen turvallisuusjoukkojen vastaisesta hyökkäyksestä, provokaatiosta, uhkailusta sekä kivien heittelystä. Samaan aikaan esitettiin syytteet myös hänen äidilleen ja 21-vuotiaalle serkulleen Nour Tahimille, jotka oli pidätetty jo väikohtaksen yhteydessä. Tamimia uhkasi jopa 10 vuoden vankeus, mutta 24. maaliskuuta 2018 hän teki syyttäjän kanssa sopimuksen, jossa Tamimi myönsi osan 12 syytteistä, ja sai lopulta kahdeksan kuukauden vankilatuomion sekä hieman yli 1 000 euron sakot. Oikeudenkäynti järjestettiin suljetuin ovin Tamimin asianajajan vaatimuksesta huolimatta. Hänen äitinsä tuomittiin myös kahdeksan kuukauden vankeuteen ja serkku sai 16 päivän tuomion. Tamimi vapautettiin heinäkuun 2018 lopussa.


title: Gustav Merkel

text:
Gustav Merkel (1827–1885) oli saksalainen urkuri ja säveltäjä. Hänen opettajiensa joukossa olivat Friedrich Wieck (pianonsoitto), Johann Schneider (urkujensoitto) ja Robert Schumann (säveltäminen). Merkel toimi urkurina Dresdenissä ja pääsi siellä myöhemmin opettamaan konservatorioon.
Hänen sävellyksensä yhdistelevät romantiikan ajan vaikutteita ja Johann Sebastian Bachin urkuteosten tyyliä. Merkelin tuotantoon kuuluu muun muassa uruille sävellettyjä sonaatteja.


title: Eeva Rajakangas

text: Eeva Rajakangas on suomalainen näyttelijä. Hän on valmistunut ylioppilaaksi Tampereen yhteiskoulun lukiosta ja opiskelee nykyisin Taideyliopiston Sibelius-Akatemiassa, Helsingissä. Hän on näytellyt "Uusi Päivä"-televisiosarjassa Kaisla Helmistä vuodesta 2017 lähtien. Alun perin hän tosin haki Stella Kuparisen rooliin, jonka sai Ronja Alatalo. Rajakangas soittaa myös kitaraa.


title: Heikki Rönnqvist

text: Heikki Artturi Rönnqvist (s. 3. heinäkuuta 1936 Viipuri) on kustannusalan ammattilainen, joka työskenteli Kirjayhtymän toimitusjohtajana.


title: Heikki Rönnqvist

text: Heikki Rönnqvist syntyi Arthur Rönnqvistin ja Tyyne Häkkisen perheeseen. Hänen puolisonsa vuodesta 1963 on opettaja Kirsti Lilja Marjatta Seppä. Rönnqvist tuli ylioppilaaksi 1956 ja valmistui valtiotieteen kandidaatiksi Helsingin yliopistosta 1964. Hän toimi Otavan tiedotussihteerinä 1964–1972 ja Kirjayhtymässä mainospäällikkönä 1972–1986, kaupallisena johtajana 1986–1989 ja toimitusjohtajana sekä hallituksen jäsenenä vuodesta 1990. Tästä tehtävästä hän jäi eläkkeelle vuonna 1996.


title: Della Jones

text: Della Jones (s. 13. huhtikuuta 1946 Tonna) on Walesista kotoisin oleva brittiläinen oopperalaulaja, äänialaltaan mezzosopraano. Hän opiskeli Royal College of Musicissa, jossa voitti Kathleen Ferrier -muistostipendin; hän täydensi opintojaan myöhemmin Genevessä.


title: Della Jones

text: Jones teki ammattimaisen debyyttinsä vuonna 1970 ja liittyi Englannin kansallisoopperaan vuonna 1977. Covent Gardeniin hän liittyi vuonna 1983, ja hän alkoi esiintyä myös ulkomailla, kuten Ranskassa, Italiassa ja Yhdysvalloissa. Hänellä on laaja ohjelmisto. Hän on erikoistunut bel cantoon, erityisesti Gioacchino Rossiniin, mutta hänen tuotantonsa kattaa viisi vuosisataa Claudio Monteverdista, Henry Purcellista, Georg Friedrich Händelistä, Wolfgang Amadeus Mozartista, Rossinista, Gaetano Donizettista ja Richard Wagnerista modernimpaan ohjelmistoon, kuten Alban Bergiin, Edmund Rubbraan, Benjamin Britteniin, Leonard Bernsteiniin ja Peter Maxwell Daviesiin. Jones on tulkinnut myös Gilbertin ja Sullivanin tuotantoa.


title: Della Jones

text: Oopperakirjallisuuden ulkopuolella Jones on esittänyt muun muassa Giuseppe Verdin requiemin ja ranskalaista laulumusiikkia.


title: Guédébiné

text: Guédébiné on maalaiskunta ja sen keskuskylä Kayesin alueen Diéman piirissä Malissa. Se sijaitsee 75 kilometriä Diémasta pohjoiseen. Kunnassa on 5 100 ja kylässä 1 600 asukasta (vuonna 2009).


title: Guédébiné

text: Guédébinén kunnan pinta-ala on 225 neliökilometriä. Se rajoittuu kaakossa Diéman piirin Béman, lounaassa Fassoudébén, luoteessa Nioron piirin Yérérén ja koillisessa Diabiguén kuntiin. Maisemaa leimaavat tasangot ja kukkulat. Vesistöjä ovat sadekaudella pohjoiseen virtaavat joet.


title: Guédébiné

text: Seutu kuuluu Sahelin vyöhykkeeseen. Vuotuinen sademäärä on 300–600 millimetriä. Kasvillisuus on pensassavannia.


title: Guédébiné

text: Kuntaan kuuluu kuusi kylää. Asukkaista 72,5 % on diawandoja, 12,5 % bambaroita, 7,5 % fulbeja, 4 % soninkeja ja 2,5 % maureja. Yleisimmät kielet ovat fulani ja bambara.


title: Guédébiné

text: Guédébinén ohi kulkee Diéman ja Nioron välinen päällystetty maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, maapähkinä, lehmänpapu ja vihannekset. Lisäksi harjoitetaan keräilyä, kalastusta, käsityöammatteja ja kaupankäyntiä. Nuoriso hakeutuu ansiotöihin kaupunkeihin tai pyrkii muuttamaan ulkomaille, jossa asuu arviolta kymmenen prosenttia guédébinélaisista.


title: Guédébiné

text: Palveluihin kuuluu terveyskeskus. Kunnassa ei ole julkista koulua, joska diawandot suhtautuvat kielteisesti ranskankieliseen koulutukseen.


title: Viron kuntauudistus 2017

text: Virossa toteutettiin vuonna 2017 hallintouudistus, jossa Viron kuntien määrää vähennettiin. Uudistukseen liittyy maakuntahallinnon purkaminen.


title: Viron kuntauudistus 2017

text: Laki hallintouudistuksesta hyväksyttiin riigikogussa kesäkuussa 2016. Lain mukaan kuntien minimikoko Virossa on 5 000 asukasta. Sääntöön on poikkeuksia.


title: Viron kuntauudistus 2017

text: Muutoksessa Viron kuntien määrä väheni 134:llä 213:sta 79:ään. Pienten, alle 5 000 asukkaan kuntien määrä väheni 152:lla 169:stä 17:ään yhdistämällä pikkukuntia. Näin ollen isompien, yli 5 000 asukkaan kuntien määrä kasvoi 18:lla.


title: Viron kuntauudistus 2017

text: Muutos koski erityisesti harvaan asuttuja maakuntia maan länsi-, itä- ja eteläosissa; ei niinkään pohjoisosaa: esimerkiksi Harjumaan 23 kunnasta 13 säilyi entisellään ja Hiidenmaan kunnat yhdistettiin yhdeksi.


title: Viron kuntauudistus 2017

text: Muutoksen osana maakuntahallinto puretaan vuoden 2018 aikana.


title: Viron kuntauudistus 2017

text: Suomen ja Viron kunnilla on ollut 1990-luvulla aloitettuja ystävyyskuntasuhteita yli 250. Molemmissa maissa tapahtuneiden merkittävien kuntamuutosten takia osapuolet joutuvat pohtimaan suhteiden tulevaisuutta uudelta pohjalta.


title: Matti Saarelainen

text: Matti Jaakko Saarelainen (s. 28. syyskuuta 1959 Polvijärvi) on suomalainen valtiotieteen tohtori, joka toimii Euroopan hybridiuhkien torjunnan osaamiskeskuksen johtajana.


title: Matti Saarelainen

text: Matti Saarelainen syntyi opettaja Eero Saarelaisen ja opettaja Kaija Kulinin perheeseen. Hänen puolisonsa on ylilääkäri Kirsi Mustonen. Saarelainen valmistui yhteiskuntatieteiden kandidaatiksi 1987 ja väitteli valtiotieteen tohtoriksi Helsingin yliopistossa 1996. Hän toimi Suojelupoliisin ylitarkastajana 1991–1998, alueyksikön päällikkönä 2004–2005 ja osastopäällikkönä vuodesta 2008. Ulkomaalaisviraston ylijohtaja Saarelainen oli 1998–2004 ja valtioneuvoston kanslian erityisasiantuntija 2005–2008. Euroopan hybridiuhkien torjunnan osaamiskeskuksen väliaikaiseksi johtajaksi hänet nimitettiin vuonna 2017.


title: Matti Saarelainen

text: Saarelainen on julkaissut teokset "Muhammedin pitkä varjo. Tutkimus poliittisen islamin Länsi-Euroopalle aiheuttamasta haasteesta" (1992) ja "Perusteltu pelko" (1996, väitöskirja).


title: Märta Eerikintytär

text: Märta Eerikintytär (1277 tai 1282 – 1341) oli tanskalainen prinsessa, josta tuli Birger Maununpojan puolisona Ruotsin kuningatar. Kronikoiden mukaan avioliitosta sovittiin jo vuonna 1288, ja Märta kasvoi Ruotsissa erossa sisaruksistaan. Hänen isänsä oli surmattu jo vuonna 1286, ja veljestä Eerik Menvedistä tuli kuningas jo 12-vuotiaana. Märtan ja Birgerin häitä juhlittiin Tukholmassa vuonna 1298. Pariskunnalle syntyi kolme poikaa ja kaksi tytärtä. Birger kuoli vuonna 1321, mutta Märta eli vielä 20 vuotta leskenä. Viimeisinä vuosinaan hän asui luostarissa Næstvedissä, Sjællandin eteläosassa.


title: Catherine Bott

text: Catherine Bott (s. 11. syyskuuta 1952 Leamington Spa, Englanti) on brittiläinen sopraano. Hän aloitti uransa vanhan musiikin tulkitsijana ja onkin saavuttanut maailmanlaajuista tunnustusta barokin ajan vokaalimusiikin tulkitsijana. Häntä kuullaan solistina kymmenillä eri levyillä. Näiden joukossa ovat tulkinnat Johannes-passiosta (Johann Sebastian Bach Stephen Cleoburyn johtaman Choir of King's Collegen kanssa sekä Claudio Monteverdin, John Blowin, Henry Purcellin ja Alessandro Stradellan eräistä teoksista. Decca julkaisi "The World of Catherine Bott" -levyn vuonna 2001.


title: Catherine Bott

text: Tuoreemman musiikin saralla Bott on levyttänyt muun muassa Gabriel Faurén requiemin, Ralph Vaughan Williamsin "Sinfonia Antarctican", Carl Nielsenin sinfonian nro 3, Michael Torken teoksen "Four Proverbs", Nikolai Korndorfin "Hymn III:n" ja Michael Nymanin sävellyksen "Noises, Sounds and Sweety Airs".


title: Catherine Bott

text: Bott loi pääroolin Francis Grierin teoksessa "Five Joyful Mysteries" King's Collegessa, Cambridgessa, ja piti saman säveltäjän laulusarjan "Love without Hope" Yhdysvaltain-ensiesityksen Lincoln Centerissä, New Yorkissa. Bott on esittänyt myös Jonathan Doven teoksia ja ollut solistina Joe Duddellin sävellyksen kantaesityksessä.


title: Itäväylä

text: Itäväylä voi tarkoittaa seuraavia asioita:


title: Sofia Eerikintytär

text: Sofia Eerikintytär (k. 1286) oli tanskalainen prinsessa, josta tuli Valdemar Birgerinpojan puolisona Ruotsin kuningatar.


title: Sofia Eerikintytär

text: Sofia oli Tanskan kuningas Eerik IV Plovpenningin tytär. Hän syntyi luultavasti aikaisintaan vuonna 1240. Hänen avioliittonsa oli osa sulhasen isän, Birger Jaarlin suunnitelmaa Ruotsin ja Tanskan välisten suhteiden parantamiseksi. Sofian sisar meni naimisiin Norjan kuninkaan kanssa, ja kaksi muuta sisarta lähetettiin luostariin Roskildeen. Sisaret eivät viihtyneet luostarissa, vaan muuttivat myöhemmin Ruotsiin Sofian ja Valdemarin hoviin.


title: Akna Montes

text: Akna Montes on vuorijono Venuksessa. Sen sijainti on 68.9°N, 318.2°E, ja se on 830 kilometrin pituinen.


title: Akna Montes

text: Akna on pohjois-eteläsuuntainen harjanne, joka muodostaa Lakshmi Planumin pohjoisen reunuksen. Lakshmin ylätasanko on muodostunut laajoista tulivuoren purkauksista ja rajoittuu vuorijonoihin joka suunnassa. Tasangot näyttävät epätasaisilta vuorten lähellä. Tämä viittaa siihen, että vuoristo syntyi osittain tasangon muodostumisen jälkeen.


title: Akna Montes

text: Vuoristossa sijaitseva törmäyskraatteri Wanda on halkaisijaltaan 22 kilometria. Sen havaitsi ensimmäisenä neuvostoliittolaiset Venera 15 ja Venera 16 avaruusluotaimet vuonna 1984.


title: Nelson Algren

text: Nelson Algren (28. maaliskuuta 1909 – 9. toukokuuta 1981) oli yhdysvaltalainen kirjailija. Hänen National Book Awardilla palkitun teoksensa "The Man with the Golden Arm" (suom. "Kultainen käsi") pohjalta on Otto Preminger ohjannut elokuvan "Kultainen käsivarsi" (1955).


title: Nelson Algren

text: Algrenilla oli suhde ranskalaisen kirjailijan Simone de Beauvoirin kanssa. Beauvoir kuvaa suhdetta romaanissaan "Mandariinit" (1954).


title: Antonia Fahberg

text: Antonia Fahberg (19. toukokuuta 1928 Wien, Itävalta – 21. lokakuuta 2016 München, Baijeri, Saksa) oli itävaltalainen sopraano. Hän suoritti opintonsa Wienissä ja debytoi Innsbruckissa vuonna 1950. Vuonna 1952 hän liittyi Baijerin valtionoopperaan Münchenissä; siellä hän työskenteli yli 25 vuoden ajan. Vuosina 1963–64 Fahberg lauloi solistina Salzburger Festspielessä.


title: Antonia Fahberg

text: Fahberg esiintyi säännöllisesti Münchenin Opernfestspielessä ja saksalaisissa televisionäytöksissä. Hän myös vieraili oopperataloissa Wienissä, Hampurissa, Amsterdamissa ja Brysselissä. Fahberg saavutti kansainvälistä suosiota konsertti- ja oratoriolaulajana erityisesti Johann Sebastian Bachin teosten tulkinnoistaan. Hän levytti muun muassa Matteus-passion, Bachin kantaatteja sekä Georg Friedrich Händelin ja Claudio Monteverdin teoksia.


title: Mars 2

text: Mars 2 oli miehittämätön avaruusluotain joka kuului Neuvostoliiton Mars-ohjelmaan, joka oli sarja miehittämättömiä luotaimia jotka laskeutuivat tai kiersivät Marsia. Se laukaistiin toukokuussa 1971. Mars 2 ja Mars 3 olivat identtisiä avaruusaluksia joissa oli kiertolainen ja laskeutuja yhdessä. Ne laukaistiin Proton-K raketilla ja Blok D-yläasteella. Mars 2:sen laskeutuja oli ensimmäinen esine Marsin pinnalla, mutta sen laskeutumisjärjestelmä meni epäkuntoon ja se katosi..


title: Mars 2

text: Mars 2:ssa olevan kiertäjän oli tutkia avaruuden aurinkotuulia ja mitata Marsin magneettikenttää. Sen lisäksi sen piti tutkia ja mitata Marsin kaasukehän ominaisuuksia ja lämpötilaa, sekä tutkia pinnan topografian koostumusta sekä fysikaalisia ominaisuuksia Marsissa. Sen piti myös toimia tukiasemana välittämällä Maahan luotaimen lähettämää dataa. Pölymyrsky peitti Marsin kaasukehän kun Mars 2 saapui sinne ja se ei pystynyt suorittamaan kuvaamista ja testaamista niin kuin olisi pitänyt.


title: Mars 2

text: Pölystä johtuva tietokonehäiriö ja väärä data aiheuttivat laskeutuja saapui kaasukehään väärässä kulmassa ja sen nopeus oli 6 km/s. Modulin laskeutumisjärjestelmä meni epäkuntoon ja se putosi ilman laskuvarjoa hallitsemattomasti Marsin pintaan.


title: Mars 2

text: Mars 2 jatkoi vuoden 1972 elokuun 22. päivään asti ja lähetti tietoja kuvia.


title: Hertha Töpper

text: Hertha Töpper (s. 19. huhtikuuta 1924 Graz, Itävalta) on itävaltalainen oopperalaulaja, äänialaltaan mezzosopraano. Hän on kuitenkin esiintynyt myös kontra-alttona. Hän suoritti opintonsa Grazissa, jossa hän opiskeli viulunsoittoa isänsä ja laulamista Franz Mixan johdolla. Oopperadebyyttinsä Töpper teki Graz Landestheaterissa vuonna 1945; hän lauloi Landestheaterissa vuoteen 1952 saakka. Vuonna 1951 Töpper esiintyi Bayreuthin oopperajuhlilla.


title: Hertha Töpper

text: Töpper työskenteli Baijerin valtionoopperassa Münchenissä ja esiintyi myös muun muassa Covent Gardenissa, San Franciscon oopperassa ja Metropolitan-oopperassa. Vuosina 1971–81 Töpper toimi professorina Münchenin musiikkikorkeakoulussa.


title: Hertha Töpper

text: Töpperin ohjelmistoon kuului lukuisia Richard Wagnerin, Giuseppe Verdin ja Richard Straussin rooleja. Hän vetäytyi lavalta vuonna 1980. Konserttiartistina hän saavutti huomiota etenkin Johann Sebastian Bachin teosten tulkinnoillaan. Yhdessä Marga Höffgenin kanssa Töpper oli yksi johtavista Bachia tulkinneista kontra-altoista 1950- ja 1960-luvuilla, ja hän levytti monia Bachin teoksista, pääasiassa Karl Richterin ja Fritz Wernerin johdolla.


title: Huygens (luotain)

text: Huygens oli avaruusluotain, joka laskeutui onnistuneesti Saturnuksen Titan-kuun pinnalle vuonna 2005. Sen rakennutti ja ohjasi Euroopan avaruusjärjestö, se oli osa Cassini-Huygens -avaruuslentoa ja oli ensimmäinen luotain joka laskeutui muun planeetan kuun pinnalle. Se nimettiin Titanin vuonna 1655 löytäneen Christiaan Huygensin mukaan.


title: Huygens (luotain)

text: Yhdistynyt Cassini-Huygens avaruuslento laukaistiin lokakuussa vuonna 1997. Huygens erotettiin Cassinista joulukuussa 2004, ja laskeutui Titaaniin tammikuussa 2005 lähelle Titanin Xanadu-aluetta. Tämä oli ainut onnistunut laskeutuminen ulkoisessa aurinkokunnassa. Huygens lähetti dataa 90 minuuttia laskeutumisensa jälkeen.


title: Grouméra

text: Grouméra on maalaiskunta ja sen keskuskylä Kayesin alueen Diéman piirissä Malissa. Se sijaitsee 35 kilometriä Diémasta pohjoiseen. Kunnassa on 11 500 ja kylässä 4 400 asukasta (vuonna 2009).


title: Grouméra

text: Grouméran kunnan pinta-ala on 627 neliökilometriä. Se rajoittuu etelässä Diéman, lännessä ja pohjoisessa Béman ja idässä Nioron piirin Koréra Korén kuntiin. Alue on pinnanmuodostukseltaan alavaa tasankoa. Vesistöt ovat sadekauden jälkeen kuivuvia jokia, joista tärkein on Tianaba.


title: Grouméra

text: Seutu kuuluu Sahelin vyöhykkeeseen. Vuotuinen sademäärä on 350–550 millimetriä. Kasvillisuus on pensassavannia.


title: Grouméra

text: Kuntaan kuuluu kahdeksan kylää. Asukkaista 85 % on soninkeja, 10,5 % maureja ja 4,5 % fulbeja. Fulbeista osa on diawandoja.


title: Grouméra

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, lehmänpapu, maapähkinä, maissi, maapapu, okra ja vihannekset. Kotieläimiä ovat naudat, lampaat, vuohet, aasit ja hevoset. Lisäksi harjoitetaan käsityöammatteja ja kaupankäyntiä. Groumérassa pidetään viikottaiset markkinat. Nuoriso hakeutuu ansiotöihin kaupunkeihin tai pyrkii muuttamaan ulkomaille.


title: Grouméra

text: Palveluihin kuuluvat yksi alakoulu, kuusi lukutaitokeskusta ja terveyskeskus.


title: Olli Kepsu

text: Olavi (Olli) Kepsu (19. joulukuuta 1922 Tampere – 13. lokakuuta 2001 Kotka) oli suomalainen jatkosodan pommikone- ja sissilentäjä. Hän sai mainetta vuonna 1944 tehtyään useita kaukopartioiden huolro- ja kuljetuslentoja Osasto Jaurin lentäjänä. Siviilissä hän toimi liikennelentäjänä.


title: Olli Kepsu

text: Olli Kepsun isä oli lentomestari Taneli Kepsu (1896–1941). Olli Kepsu aloitti sotapalveluksen jatkosodan aikana keväällä 1942 Lentolaivue 46:ssa Dornier Do 17-pommikoneen ohjaajana tehden pommituslentoja muun muassa Sekeheen. Huhtikuussa 1943 hän siirtyi Onttolaan Lentolaivue 44:ään Junkers Ju 88 -pommittajan ohjaajaksi. Vuonna 1944 Kepsu siirtyi vapaaehtoisena Osasto Jauriin joka hoiti kaukopartioiden kuljetusta ja huoltoa lentoteitse. Hän oli mukana vielä Lapin sodassa vastaavissa tehtävissä ja palveli sodan päätyttyä vuoden verran ilmavoimissa.


title: Olli Kepsu

text: Kepsu oli sitten liikennelentäjänä Aero Oy:n ja Finnairin palveluksessa. Finnairista eläkkeelle jäätyään hän toimi vielä Caravelle-lentäjäna Hollannissa, Kalevi Keihäsen lentoyhtiön Spear Airin pääohjaajana Suomessa yhdessä Kyösti Karhilan kanssa sekä lensi Caravellella Syyriassa. Viimeisen lentonsa Kepsu teki 8. syyskuuta 1977 jolloin hänelle oli kertynyt 24 298 lentotuntia.


title: Johann Elert Bode

text: Johann Elert Bode (19. tammikuuta 1747 – 23. marraskuuta 1826) oli saksalainen tähtitieteilijä. Hänet tunnetaan Titiuksen-Boden lain muotoilusta ja popularisoinnista. Hän määritti Uranuksen kiertoradan ja ehdotti planeetalle sen nimeä.


title: Paul Agnew

text: Paul Agnew (s. 1964 Glasgow, Skotlanti) on brittiläinen taidemusiikin laulaja, äänialaltaan tenori. Hän sai oppiarvonsa Magdalen Collegesta, Oxfordin yliopistosta. Hänet tunnetaan muun muassa työstään Les Arts Florissants -kokoonpanossa; lisäksi hän on tehnyt yhteistyötä Tallis Scholarsin ja The Sixteenin kanssa. Agnewin tulkitsemien teosten joukossa on teoksia Claudio Monteverdilta, Georg Friedrich Händeliltä ja Henry Purcellilta sekä Johann Sebastian Bachin H-mollimessu.


title: Nikola Jorgić

text: Nikola Jorgić oli Bosnian serbi Dobojin alueelta. Hän palveli paikallisessa puolisotilaallisessa ryhmässä. 26. syyskuuta 1997 hänet tuomittiin kansanmurhasta Saksassa. Tämä oli ensimmäinen osallistujia vastaan voitettu oikeudenkäynti Bosnian kansanmurhassa. Jorgić tuomittiin elinkautiseen osallistumisesta Bosnian kansanmurhaan.


title: Nikola Jorgić

text:
Oberlandesgericht sai selville, että puolisotilaallinen ryhmä oli liittynyt Bosnian Serbien hallituksen terroristiseen toimintaan. Jorgić, joka oli ollut Saksan asukas vuodesta 1969 vuoteen 1997, oli syyllinen moninkertaisiin rikoksiin. Yksi rikoksista oli verilöyly Grabskassa, jossa 22 ihmistä mukaan lukien vanhuksia ja vammaisia teloitettiin ennen kuin loput kyläläiset häädettiin. Hänen katsotaan olevan syyllinen myös seitsemän kyläläisen kuolemaan Sevarlijessa. Saksan Bundesgerichtsof hyläsi hänen valituksensa tuomiosta 30. huhtikuuta 1999.
12. heinäkuuta 2007 Euroopan ihmisoikeuksien tuomioistuin hyläsi Jorgićin valituksen.


title: Nikola Jorgić

text: Toinen Saksan tuomioistuimen antama Bosnian kansanmurhaan liittyvä tuomio oli Maksim Sokolovićille. Sokolović tuomittiin 29. marraskuuta 1999 rikoksista, avunnannosta ja Genevan yleissopimuksen vakavista rikkomuksista. Vuonna 2001 Sokolović tuomittiin yhdeksän vuoden vankeuteen rikoskumppanuudesta Kalesijassa. Hänet vapautettiin yhdeksän vuoden jälkeen.


title: Nikola Jorgić

text: Novislav Đajić (syntynyt 1963) sai myös syytteen osallistumisesta kansanmurhaan, mutta tuomioistuin ei saanut riittävää varmuutta rikolliseen vakaumukseen. Đajić todettiin syylliseksi neljääntoista murhaan ja yhteen murhayritykseen. Đajićin valittaessa tuomiostaan, Baijerin valituskamari sai selville, että rikokset oli tehty kesäkuussa 1992 Focan hallinnollisella alueella. Baijerin korkeampi alueellinen tuomioistuin tuomitsi Đajićin viideksi vuodeksi vankeuteen 23. toukokuuta 1997. Hänet vapautettiin aikaisin ja karkoitettiin kolmanteen valtioon.


title: Adele Addison

text: Adele Addison (s. 24. heinäkuuta 1925 New York, New York) on yhdysvaltalainen taidemusiikin laulaja, äänialaltaan sopraano. Hän opiskeli Westminster Choir Collegessa, Princetonissa, ja Berkshire Music Centerissä Tanglewoodissa. Hän sai opetusta myös Povla Frijshilta.


title: Adele Addison

text: Addison debytoi New Yorkissa vuonna 1952 ja lauloi sitten New England Operassa sekä New Yorkin kaupunginoopperassa. Hän teki lukuisia esiintymisiä muidenkin yhdysvaltalaisorkesterien kanssa, ja hänen ohjelmistonsa kattoi teoksia barokkiajalta 1900-luvun teoksiin.


title: Gearing-luokka

text: Gearing-luokka oli Yhdysvaltain laivaston 98 hävittäjän muodostama hävittäjäluokka, jonka alukset valmistuivat toisen maailmansodan lopulla ja pian sen jälkeen. Luokan alukset muistuttivat edeltäneen Allen M. Sumner -luokan aluksia muun muassa niiden rungon pituutta oli kasvatettu keskilaivasta 4,3 metriä, mikä mahdollisti suuremman polttoainetäytön kasvattaen toimintamatkaa.


title: Gearing-luokka

text: Luokan ensimmäiset alukset saatiin palvelukseen vuoden 1945 puolivälissä, joten ne osallistuivat vain vähän sotatoimiin. Alusten palvelus kuitenkin jatkui aina 1970-luvulle, jolloin runsaasti luokan aluksia myytiin liittolaisille. Myydyt alukset jatkoivat palvelusttaan vielä useita vuosia.


title: Gearing-luokka

text: Yhdeksän luokan alusta jatkoi 2010-luvulle. Meksikon laivaston "ARM Netzahualcóytl" upotettiin 2014 keinotekoisekski riutaksi. "ROCS Chien Yang" ja "ROCS Sheng Yang" olivat laiturissa huhtikuussa 2012 palveluskelvottomina Kaohsiungissa Taiwanissa. Loput viisi ovat museoituina Izmirissä Turkissa "TCG Gayret", lähellä Gangneungia Etelä-Koreassa "ROCS Jeong Buk", Tainanissa Taiwanilla "ROCS Te Yang", Fall Riverissä Massachusettsissa "USS Joseph P. Kennedy Jr", lähellä Cheonania Etelä-Koreassa "ROKS Jeong Ju" ja Lake Charlesissa Louisianassa "USS Orleck". Lisäksi lähellä Busania museoituna ollut "ROKS Kang Won" romutettiin joulukuussa 2016.


title: Isabella Karle

text: Isabella Karle, o.s. Lugoski (2. joulukuuta 1921 Detroit, Michigan, Yhdysvallat – 3. lokakuuta 2017 Alexandria, Virginia, Yhdysvallat) oli yhdysvaltalainen kemisti, joka osallistui Manhattan-projektiin ja teki 63 vuotta kestäneen uran Yhdysvaltain laivaston tutkimuslaboratoriossa. Hän oli merkittävässä asemassa miehensä Jerome Karlen ja Herbert A. Hauptmanin kehittämän röntgenkristallografiamenetelmän läpilyönnissä. Hän kehitti sille erilaisia käytännön sovelluksia.


title: Isabella Karle

text: Isabella Lugoski syntyi Detroitissa vuonna 1921. Hänen vanhempansa Zygmunt ja Elizabeth Lugoski olivat puolalaisia maahanmuuttajia. Zygmunt-isä työskenteli Detroitin joukkoliikkennejärjestelmässä ja maalasi raitiovaunuja. Elizabeth-äiti puolestaan johti ravintolaa.


title: Isabella Karle

text: Isabella halusi jatkaa high schoolin jälkeen opintojaan yliopistossa. Hän joutui yliopistoon päästäkseen valitsemaan tiedeaineen opintoja. Hän valitsi kemian, jota opettanut nainen sai hänet innostumaan aineesta ja valitsemaan kemian myös yliopistossa. Zygmunt Lugoski oli alkuun pettynyt, sillä hän olisi halunnut tyttärestään asianajajan.


title: Isabella Karle

text: Lugoski kävi ensin lukukauden Waynen yliopistossa, kunnes hän sai neljävuotisen stipendin Michiganin yliopistoon. Hän ei ollut täyttänyt vielä 23 vuotta, kun hän oli suorittanut Michiganin yliopistosta sekä alemman korkeakoulututkinnon että maisterin ja tohtorin tutkinnot.


title: Isabella Karle

text: Lugoski tapasi yliopistossa myös tulevan miehensä Jerome Karlen. Fysikaalisen kemian laboratoriossa heidän työpisteensä olivat vierekkäin, sillä ne oltiin aseteltu aakkosjärjestykseen. He menivät naimisiin vuonna 1942 ja saivat kolme lasta.


title: Isabella Karle

text: Jerome Karle palkattiin toisen maailmansodan aikana salaiseen projektiin. Isabella liittyi samaan projektiin vuonna 1943 saatuaan väitöskirjansa valmiiksi. Hän oli Manhattan-projektin nuorimpia tutkijoita, ja hänen lisäkseen mukana oli vain kourallinen naisia. Karlen tehtäviin kuului tutkia, miten plutonium käyttäytyy muiden aineiden kanssa ja kuinka syntetisoida puhtaasti plutoniumkloridia.


title: Isabella Karle

text: Manhattan-projektin jälkeen vuonna 1946 Karlet aloittivat yhteisen uran Yhdysvaltain laivaston tutkimuslaboratoriossa. Tuohon aikaan molekyylien kolmiulotteisen rakenteen selvittämiseksi tarkoitettu röntgenkristallografia oli vielä lastenkengissään eivätkä tutkijat vielä ymmärtäneet, miten tekniikkaa voitaisiin tehokkaasti hyödyntää.


title: Isabella Karle

text: Jerome Karle ja matemaatikko Herbert A. Hauptman kehittivät 1950-luvulla tekniikan, joka mahdollisti monimutkaisempien kolmiulotteisten rakennelmien tutkimisen. He eivät kuitenkaan osanneet vakuuttaa muita menetelmän toimivuudesta. Isabella Karle oli opiskellut itsenäisesti röntgenkristallografiaa ja kehitti miehensä teoriaan käytännön sovelluksia. Hän osoitti, kuinka menetelmää pystyi käyttämään jopa proteiinien rakenteen tutkimiseen, ja tekniikka alkoi saada huomiota 1960-luvun puolivälissä.


title: Isabella Karle

text: Jerome Karle ja Herbert Hauptman saivat työstään vuonna 1985 Nobelin kemianpalkinnon. Jerome oli hyvin pettynyt siitä, ettei Isabella Karle ollut myös yksi palkituista. Naistutkijoista kirjoittaneen Magdolna Hargittain mukaan monet muutkin tutkijat ihmettelivät Isabellan puuttumista, sillä hänen panoksensa menetelmän hyödyntämiseen oli keskeinen. Karlien vuonna 1963 yhteisesti julkaisema paperi oli koko tekniikan läpimurto.


title: Isabella Karle

text: Karlien ura laivaston tutkimuslaboratiossa kesti 63 vuotta, ja he jäivät eläkkeelle samana päivänä heinäkuussa 2009. Jerome Karle kuoli kesäkuussa 2013 ja Isabella aivokasvaimeen lokakuussa 2017.


title: Isabella Karle

text: Isabella Karle julkaisi uransa aikana yli 350 tutkimuspaperia, ja hän oli muun muassa National Academy of Sciencesin, American Academy of Arts and Sciencesin ja American Philosophical Societyn jäsen. Ruotsin kuninkaallinen tiedeakatemia palkitsi hänet 1988 Gregori Aminoff -palkinnolla. Franklin-instituutti antoi hänelle vuonna 1993 Bower-palkinnon, ja vuonna 1995 hän sai presidentti Bill Clintonilta kansallisen tiedemitalin.


title: Isabella Karle

text: Isabella Karlen merkitys röntgenkristallografian hyödyntämiseksi oli suuri. Laivaston tutkimuslaboratorion entisen apulaisjohtajan Bhakta B. Rathin mukaan Karlen käytännön sovellukset osoittivat, että menetelmää pystyttäisiin käyttämään kompleksisten molekyylien tutkimiseen. Muut tieteilijät ottivat menetelmän vastaan 1960-luvun puolivälissä, ja esimerkiksi selkeämmät rakennekuvat mahdollistivat lääketutkijoiden tarkemman analyysin lääkkeiden vaikutuksesta ruumiin sisällä. Kun Jerome sai Nobelin, palkintoraadin jäsen kommentoi, että kemiassa on hyvin hankala löytää osa-aluetta, jossa Karlen menetelmää ei käytettäisi.


title: Juho Piirainen

text: Johan Fredrik (Juho) Piirainen (12. huhtikuuta 1879 Kuopio – 22. joulukuuta 1917 Kokkola) oli suomalainen insinööri ja tehtailija joka murhattiin Kokkolassa joulukuussa 1917.


title: Juho Piirainen

text: Piirainen oli muuttanut Kokkolaan Oulusta ja toimi Hakalahdessa sijainneen Kokkolan venemoottoritehtaan teknillisenä johtajana. Hän oli osallistunut aktivistien toimintaan Kokkolassa jo vuonna 1905 ja kuulunut jäsenenä Voimaliittoon. Marraskuussa 1917 hän oli järjestämässä S/S Equityn Saksasta tuomien aseiden vastaanottoa Kokkolassa yhdessä Astley Rodénin ja Gunnar Staudingerin kanssa.


title: Juho Piirainen

text: Kokkolassa valmistauduttiin marras-joulukuun aikana 1917 tuleviin tapahtumiin hankkimalla ja varastoimalla aseita joita punaiset saivat venäläiseltä sotaväeltä ja suojeluskunnat taas Saksasta tulleen aselaiva Equityn mukana. Marraskuun suurlakon aikana kaupungissa oli tappelunnujakoita ja punaiset tekivät tarkastuksia paikallisten porvareiden koteihin etsien aseita. Poliisin tehtävät olivat kaupungissa siirtyneet punakaartin työväenmiliisille.


title: Juho Piirainen

text: 22. joulukuuta 1917 Kokkolan nykyisellä Mannerheimin aukiolla järjestettiin isot joulumarkkinat joiden yhteydessä valkoiset järjestivät Kokkolan raatihuoneen edustalla punaista miliisiä vastaan suunnatun protestikokouksen. Kokkolan punakaarti oli muutamaa päivää aiemmin vaatinut kaupunginvaltuustoa lakkauttamaan virallisesti entisen poliisilaitoksen ja myöntämään määrärahan sen korvaavalle miliisille. Valtuuston porvarijäsenet eivät tähän suostuneet ja miliisi aloitti sen vuoksi lakon. Kiihkeätunnelmaisen protestikokouksen aikana osapuolet syyttivät toisiaan kiihoituksesta ja tappolistojen tekemisestä vastapuolen edustajista. Myös Piirainen pit puheen protestikokouksessa arvostellen miliisin toimia. Edellisenä yönä lakossa olleet miliisit olivat vanginneet parikymmentä kaduilla partioinutta talonomistajaa ja sulkeneet heidät Kokkolan raatihuoneen kellarissa olevaan putkaan. Kokous päättyi käsirysyyn kun putkaan suljettuja yritettiin väkivalloin vapauttaa ja paikalle tullut venäläinen ratsuväenosasto lopetti markkinat ja kaupunkiin julistettiin ulkonaliikkumiskielto.


title: Juho Piirainen

text: Piirainen ammuttiin myöhemmin saman päivän iltana kello 22 aikaan Mannerheimin aukiolla hänen ollessaan palaamassa kotiinsa. Polkupyöräänsä taluttanut Piirainen ammuttiin kun hän oli lukemassa pylvääseen kiinnitettyä ilmoitusta. Ampujan henkilöllisyys ei koskaan selvinnyt ja lehdet uutisoivat asiasta sen mukaan mikä sopi lehden omaan poliittiseen kantaan syyttäen siitä joko punaisia, venäläisiä sotilaita tai porvareiden lavastusta. Yleisemmin arvellaan että Piiraisen ampui joku jyrkän linjan punaisten kannattaja. Valkoiset nimittivät Piiraista myöhemmin suojeluskuntahistorioissaan "vapaussodan ensimmäiseksi uhriksi"


title: Juho Piirainen

text: Kokkolaan saapunut Vaasan läänin kuvernööri sai tapaninpäivänä kaupunginvaltuuston ja työväenyhdistyksen edustajat tekemään sopimuksen järjestyksenpidosta ja kaupunkiin palkattiin 22 uutta miliisiä, joille kuvenööri lupasi lakkolaisten vaatiman vaaditun palkankorotuksen.


title: Juho Piirainen

text: Piirainen haudattiin Ouluun.


title: Lowellin observatorio

text: Lowellin observatorio on tähtitieteellinen observatorio Flagstaff, Arizonassa. Se perustettiin vuonna 1894, joten se on yksi vanhimmista observatorioista Yhdysvalloissa ja nimettiin National Historic Landmarkiksi vuonna 1965. Täällä Clyde Lombaugh löysi Pluton vuonna 1930. Percival Lowell perusti observatorion


title: Keck-teleskoopit

text: Keck-teleskoopit ovat kaksi teleskooppia W.M.Keckin observatoriossa, lähellä Mauna Kean huippua Havaijin saarella. Molemmissa obsevatoriossa on 10 metrin halkaisijaltaan oleva peili, joka koostuu 36 kuusikulmaisesta osasta. Teleskoopin paino on yksittäin 300 tonnia. Ne ovat suuripia astronomisia teleskooppeja jotka ovat vielä käytössä.


title: S. Alan Stern

text: Sol Alan Stern (s. 22. marraskuuta 1957) on yhdysvaltalainen insinööri ja planetaarinen tutkija. Hän on New Horizons-avaruuslennon päätutkija ja Moon Expressin päätieteilijä.


title: Marc W. Buie

text: Marc William Buie (s. 1958) on yhdysvaltalainen tähtitieteilijä ja tuottoisa asteroidien löytäjä. Hän työskenteli Lowellin observatoriossa ja oli myös Sentinel Space Telescope -tehtävän tieteilijä B621:lle, joka on omistautunut suojaamaan Maata asteroiditörmäyksiltä. Vuonna 2008 hän muutti Boulderiin Coloradoon.


title: Janne Könönen

text: Janne Könönen (s. 1977) on suomalainen toimittaja ja tietokirjailija.


title: Dianguirdé

text: Dianguirdé on maalaiskunta ja sen keskuskylä Kayesin alueen Diéman piirissä Malissa. Se sijaitsee 20 kilometriä Diémasta itään. Kunnassa on 12 000 ja kylässä 1 900 asukasta (vuonna 2009).


title: Dianguirdé

text: Dianguirdén kunnan pinta-ala on 2 623 neliökilometriä. Se rajoittuu idässä Diéman piirin Dioumara Koussatan, lännessä Madiga Sackon ja Diéman, pohjoisessa Nioron piirin Koréra Korén ja etelässä Kitan piirin Madinan ja Guémoukouraban kuntiin. Alue on pinnanmuodostukseltaan lähinnä tasankoa. Etelässä Kourouguén seudulla on kukkuloita. Vesistöt ovat sadekauden jälkeen kuivuvia pieniä jokia, joista tärkeimmät ovat Tianaba ja Banankalé.


title: Dianguirdé

text: Seutu kuuluu Sahelin vyöhykkeeseen. Vuotuinen sademäärä on keskimäärin 650 millimetriä. Kasvillisuus on pensassavannia.


title: Dianguirdé

text: Kuntaan kuuluu 14 kylää. Asukkaista 70 % on bambaroita, 15 % kagoroja ja 15 % maureja.


title: Dianguirdé

text: Dianguirdén ohi kulkee Bamakosta Kayesiin johtava päällystetty maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maapähkinä, maissi, lehmänpapu ja vihannekset. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan käsityöammatteja ja kaupankäyntiä. Dianguirdéssa, Torodossa ja Béréléssä pidetään viikoittaiset markkinat. Nuoriso hakeutuu ansiotöihin kaupunkeihin tai pyrkii muttamaan ulkomaille.


title: Dianguirdé

text: Kunnassa toimii lastentarha, neljä alakoulua, yläkoulu sekä koulutus- ja kehittämiskeskus (CED). Terveyspalveluihin kuuluu kaksi terveyskeskusta ja kaksi sairastupaa. Vesihuolto käsittää kaivoja ja kolmisenkymmentä porakaivoa.


title: Dianguirdé

text: Paikallinen nähtävyys on Dianguidén lammen krokotiilit.


title: Rikissa Tanskalainen

text: Rikissa Tanskalainen (k. 1220) oli tanskalainen prinsessa, josta tuli Eerik X Knuutinpojan puolisona Ruotsin kuningatar.


title: Rikissa Tanskalainen

text: Rikissan vanhemmat olivat Tanskan kuningas Valdemar I ja Minskin prinsessa Sofia. Avioliitto solmittiin samana vuonna kun sulhasesta tuli kuningas. Avioliitolla yritettiin luoda diplomaattisia suhteita Tanskaan, joka oli perinteisesti kannattanut Sverker-sukua Norjan kannattaessa Eerikin sukua. Kuningas Eerik kuoli kuusi vuotta myöhemmin, ennen esikoispoikansa Eerik Eerikinpojan syntymää. Tytär Ingeborg meni naimisiin Birger-jaarlin kanssa.


title: David C. Jewitt

text: David C. Jewitt (s. 1958) on englantilainen tähtitieteilijä ja tähtitieteen professori Kalifornian yliopistossa, Los Angelessa. Hänet tunnetaan parhaiten ensimmäisen Kuiperin vyöhykkeen kappaleen löytäjänä. Hän sai myös Shaw Prize- ja Kavli Prize -palkinnot vuonna 2012 tunnustuksena työstä Kuiperin vyöhykkeen kappaleiden ja transneptuninen kohteiden sekä aurinkokunnan muodostumista käsittelevistä tutkimuksista.


title: David C. Jewitt

text: Jewitt syntyi Lontoossa vuonna 1958. Hänen isänsä oli töissä tehtaan liukuhihnalla ja hänen äitinsä oli töissä puhelinvaihtessa. He asuivat yhdessä hänen iso-äitinsä kanssa ja elivät vaatimatonta elämää. Hän kiinnostui jo nuorena tähdistä ja hän sanoi olleensa onnekas koska hänen vanhempansa rohkaisivat häntä kaikessa josta hän oli kiinnostunut. Heillä ei ollut kotona paljonkaan kirjoja mutta puutetta pystyi koulunsa kirjasto paikkaamaan. Kaksitoita tai kolmetoista vuotiaana hän tutustui koulu ensimmäisen kerran fysiikkaan ja oli siitä heti alussa kiinnostunut.


title: David C. Jewitt

text: Vuonna 1976 hän aloitti University College Londonissa jossa opiskeli fysiikkaa, matematiikkaa ja tähtitiedettä. Hän kertoi että hänen opettana oli professori Boyd jolla oli innostava ja laaja-alainen opetustapa. Yliopistossa ollessaan professori Mike Dworetsky kehoitti häntä hakemaan California Institute of Technologyn (Caltech). Hän ei aiemmin ollut siitä kuullut mutta löysi tiedon että se liityi Palomarin observatorioon ja Jet Propulsion Laboratoryn joka hän tunsi ja teki hakemuksen. Hän muutti Pasadenaan vuonna 1979.


title: Karen Wetterhahn

text: Karen Wetterhahn (16. lokakuuta 1948 Plattsburgh, New York, Yhdysvallat – 8. kesäkuuta 1997 Lyme, New Hampshire, Yhdysvallat) oli yhdysvaltalainen kemisti ja professori, joka tutki erityisesti myrkyllisten metallien vaikutusta terveyteen ja joka johti Dartmouth Collegessa projektia, jonka tarkoituksena oli innostaa naisopiskelijoita luonnontieteen pariin. Wetterhahn kuoli elohopeamyrkytykseen vuonna 1997 saatuaan yli puoli vuotta aiemmin laboratoriossa pari tippaa dimetyylielohopeaa käsineelleen. Kuoleman jälkeen tiedelaitokset tiukensivat myrkyllisten aineiden käsittelyä koskevia määräyksiä.


title: Karen Wetterhahn

text: Karen Wetterhahn syntyi vuonna 1948 Plattsburghissa New Yorkin osavaltion pohjoisosissa. Hän suoritti alemman korkeakoulututkinnon kemiasta ja matematiikassa St. Lawrencen yliopistosta. Väitöstutkimuksensa hän teki Columbian yliopistoon epäorgaanisesta kemiasta ja fysikaalisesta biokemiasta.


title: Karen Wetterhahn

text: Wetterhahn aloitti vuonna 1976 Dartmouth Collegessa. Hän oli Dartmouthin ensimmäinen naispuoleinen kemian professori. Hän oli innokas opettaja, joka halusi motivoida oppilaita luonnontieteiden pariin. Wetterhahn perusti Women in Science -projektin, jonka tarkoituksena oli rohkaista naisopiskelijoita valitsemaan luonnontieteellisen pääaineen.


title: Karen Wetterhahn

text: Ympäristöterveystieteiden kansallisinstituutin seitsemän miljoonan dollarin apurahan ansiosta Wetterhahn pystyi vuonna 1995 aloittamaan Dartmouthissa myrkyllisten metallien ohjelman, jonka tarkoituksena oli tutkia niiden vaikutusta ihmisten terveydelle.


title: Karen Wetterhahn

text: Darthmouthin ulkopuolella Wetterhahn tunnettiin erityisesti tutkimuksestaan, jossa hän selvitti sitä, miten ihmissolut käsittelevät kromia ja miten metalli voi aiheuttaa syöpää.


title: Karen Wetterhahn

text: Wetterhahn oli tekemässä vuonna elokuussa 1996 koetta, jonka aikana häneltä tippui muutama pisara dimetyylielohopeaa lateksiselle suojakäsineelle. Wetterhahn oli huomioinut kaikki tarpeelliset turvamääräykset, ja hän käytti suojavaatteita sekä -käsineitä ja vetokaappia. Hän myös pesi saman tien oikeaoppisesti kätensä ja puhdisti työkalunsa.


title: Karen Wetterhahn

text: Wetterhahn alkoi kärsiä terveysongelmista marraskuussa 1996, kun hän alkoi oksennella ja voida pahoin. Tila heikkeni seuraavien kuukausien aikana. Hänen puheensa muuttui epäselväksi, ja hänellä alkoi olla näkö- ja kuulovaikeuksia. Hänellä diagnosoitiin tammikuun lopulla 1997 elohopeamyrkytys ja aloitettiin kelaatiohoito, jossa lääkkeen pitäisi sitoa myrkyllisen aineen itseensä ja näin auttaa sen läpi kehon.


title: Karen Wetterhahn

text: Wetterhahnin myrkytystila oli niin vakava, ettei hoito enää tehonnut häneen. Hänen veressään oli 800 kertaa normaalia enemmän elohopeaa. Hän vaipui helmikuussa koomaan ja kuoli 8. kesäkuuta. Wetterhahnia hoitaneen lääkäri David Nierenbergin mukaan tämän viimeisiä toiveita oli dimetyylielohopean tutkiminen, ettei kenenkään toisen tutkijan tarvitsisi enää kokea samaa myrkytystä.


title: Karen Wetterhahn

text: Wetterhahnin kuoleman jälkeen Dartmouthissa ja muualla maailmassa tehtiin uusia säädöksiä myrkyllisten aineiden käsittelyyn. Jo hieman ennen hänen kuolemaansa aloitettiin tutkimus, jossa osoitettiin, että dimetyylielohopea läpäisee lateksihanskan lähes samantien. Tutkijat suosittelivat, että myrkyllisten kemikaalien käsittelyssä käytettäisiin kaksia käsineitä, joista toinen pari olisi paksummat laminaattikäsineet.


title: Karen Wetterhahn

text: Wetterhahn oli naimisissa, ja hänellä oli miehensä Leonin kanssa kolme lasta.


title: Jane X. Luu

text: Jane X. Luu (s. heinäkuu 1963) on vietnamilais-amerikkalainen tähtitieteilijä. Hän tutki Kuiperin vyöhykettä David C. Jewittin kanssa ja kuvasi sen kappaleita. Hänelle palkittiin Kavli-palkinto David C. Jewittin ja Michael E. Brownin kanssa.


title: Martin Bruns

text: Martin Bruns on sveitsiläinen taidemusiikin laulaja, äänialaltaan baritoni. Hän opiskeli alun perin viulunsoittoa Baselissa ja oli Bernin sinfoniaorkesterin jäsenenä. Tämän jälkeen hän opiskeli Daniel Ferron johdolla New Yorkin Juilliard Schoolissa. Hän saavutti merkittävää suosiota konsertti- ja oratorioesiintymisillään eri puolilla Eurooppaa. Hän on tehnyt yhteistyötä muiden muassa sellaisten kapellimestareiden kuin Marcello Viottin, Ivor Boltonin, Gerard Schwarzin, Eric Ericsonin, Heinz Holligerin, Yoav Talmin, Ari Rasilaisen, Peter Ruzickan ja Jonathan Nottin kanssa.


title: Martin Bruns

text: Bruns on tehnyt yhteistyötä monien sinfoniaorkesterien ja sellaisten pianistien kuin Jan Philip Schulzen, Ulrich Eisenlohrin sekä Brian Zegerin kanssa. Hän on tulkinnut myös oopperakirjallisuuden rooleja, joihin lukeutuvat Figaron ja Papagenon osuudet. Hän on esiintynyt muun muassa Baijerin valtionoopperassa ja Deutsche Oper am Rheinissa.


title: Chad Trujillo

text: Chadwick A. "Chad" Trujillo (s. marraskuu 1973) on amerikkalainen tähtitieteilijä, kääpiöplaneetoiden löytäjä ja toinen kääpiöplaneetta Eriksen löytäjistä.


title: Chad Trujillo

text: Trujillo on tutkinut useiden transneptunisien kohteiden kiertoratoja. Vuonna 2005 ilmoitettiin että Trujillo, Michael E. Brown ja David L. Rabinowitz löysivät kääpiöplaneetta Eriksen vuonna 2003.


title: David Rabinowitz

text: David Lincoln Rabinowitz (s. 1960) on yhdysvaltalainen tähtitieteilijä, kääpiöplaneettojen löytäjä ja tutkija Yalen yliopistossa.


title: Orcus (mytologia)

text: Orcus oli manalan jumala ja valan rikkojien rangaistaja Roomalaisessa mytologiassa. Kuten Haadeksen kanssa, hänen nimeään käytetään manalan kanssa. Myöhemmissä perinnöissä hänet sekoitetaan Dis Paterin kanssa


title: Astley Rodén

text: Astley Waldemar Rodén (30. elokuuta 1887 Kokkola – 17. toukokuuta 1948) oli suomalainen Kokkolassa vaikuttanut konsuli, huolinta-alan liikemies ja suojeluskuntajohtaja.


title: Astley Rodén

text: Astley Rodénin isä oli konttoristi Otto Waldemar Rodén joka perusti 1884 Kokkolaan nykyisin Oy M. Rauanheimo Ab:n nimellä toimivan laivanselvittelyä, puutavaran välitystä, huolintaa ja rahtausta harjoittaneen "Ab Otto Rodén Oy":n. Astley Rodén otti Ykspihlajan satamassa toimineen liikkeen haltuunsa isänsä kuoleman jälkeen vuonna 1908.


title: Astley Rodén

text: Rodén oli perustamassa Kokkolaan suojeluskuntaa syksyllä 1917 ja toimi sen päällikkönä. Marraskuussa 1917 hän oli järjestämässä S/S Equityn Saksasta tuomien aseiden vastaanottoa Kokkolassa yhdessä tehtailija Juho Piiraisen ja Gunnar Staudingerin kanssa.


title: Astley Rodén

text: Suomen sisällissodan alkaessa Rodén oli mukana Kokkolan valtauksessa tammikuun lopulla 1918 ja osallistui venäläisten upseerien kanssa Kruunupyyssä käytyihin neuvotteluihin joiden päätteeksi sovittiin venäläisten antautumisesta. Kokkolan eteläpuolella sijaitsevassa Norrmossenissa teloitettiin 29. huhtikuuta Kokkolan suojeluskunnan päällikön Astley Rodénin johdolla 47 punavankia, jotka haudattiin paikalle kaivettuun joukkohautaan. Vuonna 1967 vainajat siirrettiin kirkkoherra Johannes Sillanpään aloitteesta Marian hautausmaalle.


title: Astley Rodén

text: Rodén oli mukana perustamassa helmikuussa 1929 "Ab Yxpila Stevedoring Co. Props Ltd" nimistä huolinta-alan yhtiötä raakapuun ja sahatavaran huolintaa ja ahtausta varten. Yhtiö hallitsi puutavarankäsittelyä Ykspihlajan satamassa toiseen maailmansotaan asti ja Rodén omisti 30% yhtiöstä. Jatkosodan aikana 1941–1943 Ykspihlajan satama oli tärkeä Suomessa olevien saksalaisten joukkojen tarvikkeiden purkusatama ja Ab Otto Rodén Oy ja Ab Yxpila Stevedoring Co hoitivat yksin tuottoisan alusten huolinnan ja lastien purkamisen.


title: Astley Rodén

text: Sotien jälkeen 1945 loviisalaisen Nordström-konsernin omistamat Oy M. Rauanheimo Ab ja Oy Liinahamari Stevedoring Co Ab siirsivät toimintansa Petsamosta Kokkolaan. Vuonna 1954 Oy M. Rauanheimo osti Oy Otto Rodén Ab:n ja Yxpila Stevedoring Co:n osakkeet jonka jälkeen yhtiöiden toiminta jatkui satamassa Oy M. Rauanheimo Ab:n nimellä. Oy M. Rauanheimon omistus siirtyi 1983 Auto-Harolle, 1988 Botnia Shippingille ja 2001 KWH-konsernille joka nykyisin omistaa sen.


title: Astley Rodén

text: Rodén toimi Ruotsin, Tanskan ja Alankomaiden varakonsulina Kokkolassa. Hänellä oli kaupunkiasunto Vesitorninkatu 2:ssa ja huvila Soldatskärillä.


title: Astley Rodén

text: Vuonna 1945 Rodén perusti vielä "Oy Yxpila Ab":n jatkamaan vuonna 1939 aloittaneen Ykspihlajan sahan toimintaa. Saha tuhoutui tulipalossa vuonna 1966.


title: Hippolyte Girardot

text: Hippolyte Girardot (syntyjään "Frédéric Girardot", s. 10. lokakuuta 1955 Boulogne-Billancourt, Ranska) on ranskalainen näyttelijä, elokuvaohjaaja ja käsikirjoittaja.


title: Hippolyte Girardot

text: Hippolyte Girardot teki elokuvadebyyttinsä filmissä "La femme de Jean" (1974), mutta varsinaisen läpimurtonsa hän teki 1980-luvun rooleillaan, esimerkiksi Jean-Luc Godardin filmissä "Etunimi Carmen" ("Prénom Carmen", 1983) ja Francis Girod'n filmissä "Valta ja rakkaus" ("Le bon plaisir", 1984). Ura on sen jälkeen jatkunut tiiviinä 2010-luvulle ja se on laajentunut teatteri- ja televisiotuotantoihin. Hän on saanut kolme César-palkintoehdokkuutta: lupaavimman näyttelijän ehdokkuus vuonna 1985 sekä parhaan miesnäyttelijän ehdokkuus vuosina 1990 ja 1992.


title: Vanth (mytologia)

text: Vanth on jumalatar Etruskien uskonnossa. Hänet näkee usein hautaustaiteessa ja sarkofageissa.


title: Vanth (mytologia)

text: Vanthilla ei ole vastinetta kreikkalaisessa mytologiassa ja yleensä kuvataan siivillä.


title: Deep Ecliptic Survey

text: Deep Ecliptic Survey (DES) on projekti, jolla etsitään Kuiperin vyöhykkeen kappaleita. Sen päätutkija on Robert L. Millis.


title: Deep Ecliptic Survey

text: Sen avulla on löydetty 9 kääpiöplaneettaa:28978 Ixion, 19521 Chaos, 1998 WW31, (148209) 2000 CR105, (87269) 2000 OO67, 2001 QR322 ja 2002 XU93


title: Varuna

text: Varuna on taivaan jumala Veda-kirjoissa, myöhemmin hän oli myös veden jumala.


title: Varuna

text: Hindujen Puranassa hän on merten jumala, hänen kulkuneuvonsa on Makara (merihirviö) ja hänen aseensa on Pasha.


title: José Luis Ortiz Moreno

text: José Luis Ortiz Moreno (s. 1967) on espanjalainen tähtitieteilijä ja IAA:n entinen varajohtaja. Hän johtaa tiimiä, joka tutkii pikkuplaneettoja Sierra Nevadan Observatoriossa Granadassa. Asteroidi 4438 Ortizmoreno nimettiin hänen kunniakseen.


title: José Luis Ortiz Moreno

text: Heinäkuun 29. päivänä, 2005, Ortiz ilmoitti Haumean löydön.


title: Jouppi (Espoo)

text: Jouppi on Espoon keskuksen kaupunginosan osa-alue Tuomarilan länsipuolella ja Sunan pohjoispuolella. Jouppi jakautuu kahteen alueeseen, joista luoteisosan nimi on Joupinmäki ja kaakkoisosan Joupinlaakso. Näistä Joupinmäki on enimmäkseen kerrostaloaluetta ja Joupinlaakso pientaloaluetta.


title: Jouppi (Espoo)

text: Jouppi on saanut nimensä Jofsin tilasta, jolle kuuluvaa peltoa alue aiemmin oli. Jofsin tila sai nimensä 1500-luvun isännän Jakob Mårtenssonin mukaan, jonka etunimestä käytettiin puhuttelumuotoa Jop. Jofsin talo oli olemassa vielä ainakin 1900-luvun alkupuolella rantarataa rakennettaessa, muttei ole säilynyt nykypäivään. Vuonna 1938 alue katsottiin osaksi Tuomarilan kylää. Jouppi-nimi on otettu alueen kaavanimistössä käyttöön 1970, ja Jofsia kutsuttiin tätä ennen suomeksi myös nimellä Joussi. Omaksi alueekseen Jouppia on alettu Espoon opaskartassa merkitä vuodesta 1984 lähtien.


title: Jouppi (Espoo)

text: Urkurakentaja Veikko Virtanen aloitti urkujen rakentamisen vuonna 1951 isänsä Jalmari Virtasen puusepänverstaalla, jonka tämä oli perustanut nykyisessä Joupinlaaksossa sijainneelle kesämökilleen vuonna 1937.


title: Jouppi (Espoo)

text: Jouppiin kulkevat esimerkiksi bussilinjat 134, 224 ja 235. Tuomarilan rautatieasema sijaitsee vajaan kilometrin päässä.


title: Instituto de Astrofísica de Andalucía

text: Instituto de Astrofísica de Andalucía on tutkimuslaitos Granadassa, Espanja. IAA tutkii astrofysiikkaa, ja tiedevälineiden rakennus teleskoopeille ja avaruuslennoille. IAA tutkii myös Aurinkokuntaa, tähdien muodostumista, tähtien rakennetta ja kehitystä, galaksien muodostumista ja kosmologiaa.


title: Salacia (jumalatar)

text: Salacia oli meren jumalatar roomalaisessa mytologiassa. Hän oli Neptunuksen vaimo. Hänen kreikkalainen vastine oli Amphitrite, Poseidonin vaimo.


title: Actaea (kuu)

text: Actaea on Salacian ainoa tunnettu luonnollinen satelliitti. Sen halkaisija on arvioitu olevan 300 km, mikä on ⅓ Salacian halkaisijasta. Jos koot ovat oikeat, Actaea on kuudes isoimmista transneptunisten kohteiden kuista.


title: Quaoar (mytologia)

text: Quaoar on hahmo Etelä-Kalifornian intiaanikansojen mytologiassa. Hän syntyi sen jälkeen, kun tyrannimainen hallitsija Wiyot myrkytettiin.


title: Nathalie Nattier

text: Nathalie Nattier (syntyjään "Nathalie Belaieff", 19. toukokuuta 1925 Pariisi – 19. kesäkuuta 2010 Lagny-sur-Marne) oli ranskalainen näyttelijä. Hän aloitti filmiuransa 1940-luvulla. Vuosien 2002 ja 2003 filmirooleillaan hän teki comebackin 40-vuotisen tauon jälkeen. Hänellä oli rooli muun muassa elokuvissa "Yön portit" ("Les Portes de la nuit", 1946), "Le château de la dernière chance" (1947) ja "Vaaleita tyttöjä Tangeriin" ("Détournement de mineures", 1959).


title: Weywot (mytologia)

text: Weywot oli Tongva-intiaanien taivaan jumala, jonka loi Quaoar. Weywot hallitsi Tongva-ihmisiä, ja oli todella julma, mutta hänen pojat tappoi hänet.